ועדת העלייה, הקליטה והתפוצות, כנסת 23, פרוטוקול מספר 103, 2021-02-10 14:00

מיכל וונש: שלום לכולם.

מיכל וונש: היום יום 10 בפברואר 2021, כ"ח בשבט התשפ"א.

מיכל וונש: אנחנו בוועדת העלייה והקליטה לציון יום הבטיחות באינטרנט כדי שאנחנו בעצם – שלום, השר ביטון.

מיכאל ביטון: איפה ביטן?

שלומית אבינח: ביטן יגיע תוך עשר דקות.

מיכאל ביטון: טוב.

מיכאל ביטון: סליחה, מיכל.

מיכל וונש: שלום שלך.

מיכל וונש: אנחנו בעצם נקיים דיון חמישי בסדרה של דיונים שהתקיימו בנושא הזה בוועדה.

מיכל וונש: היום אנחנו נראה איזשהו מתווה לתוכנית ממשלתית בנושא שיח השנאה ברשת, שהוא באמת תוצאה של שיח מתמשך פה בוועדה.

מיכל וונש: אני מודה לכולם, לכל מי שפה.

מיכל וונש: אני מודה לכל מי שפה גם בזום, כמובן.

מיכל וונש: (נושאת דברים באנגלית ולהלן תרגומם: תודה באמת לכולכם על היותכם איתנו לדיון מתמשך זה בנושא כה חשוב ולהצגת תוכנית כאשר אנחנו מטפלים בנושא זה במבט קדימה.

מיכל וונש: ) אני מתנצלת, קודם כול, על ההתרעה הקצרה וההודעה על קיום הדיון.

מיכל וונש: אם זה היה פחות נוח לכולם, אנחנו מודים, גם אני באופן אישי, ובשם יושב-ראש הוועדה המכהן חבר הכנסת דוד ביטן שביקש ואפשר לי גם להשתתף ולנהל בדיונים המתמשכים בנושא הזה, כולל הדיון הזה.

מיכל וונש: וכמובן שאני מאחלת לו בשמי – עוד מעט גם יצטרף אלינו לכמה דקות – ובשם כל משתתפי הדיון המשך החלמה מהירה וחזרה מהירה לבריאות ולתפקוד מלא.

מיכל וונש: כאמור, אנחנו מקיימים במסגרת יום האינטרנט הבטוח – Safer Internet Day – שבו מתנהלות כל מיני פעילויות על סכנות ברשת, באינטרנט.

מיכל וונש: אנחנו מציינים את היום הזה במדינת ישראל מאז 2004.

מיכל וונש: כפי שאמרתי, אנחנו בסבב דיונים מתמשך, זהו החמישי שביניהם וכנראה האחרון לכנסת הזאת, היוצאת, הכנסת העשרים-ושלוש.

מיכל וונש: זה נושא חשוב מאין כמותו.

מיכל וונש: והעשייה ופיקוח בנושא הזה חייבים כמובן להימשך ולא לרדת מסדר-היום, לא רק בוועדה הזאת.

מיכל וונש: הייתי אומרת, גם בוועדה הזאת.

מיכל וונש: ואני הייתי רוצה להציע, כך אעשה גם בהמשך, אולי בסיכום, שגם בוועדת החוץ והביטחון של כנסת ישראל.

מיכל וונש: אני חושבת שזהו נושא חשוב מאין כמותו, שהוא גם איום אסטרטגי על מדינת ישראל.

מיכל וונש: בנושא המאבק באנטישמיות, כפי שכולם פה יודעים, מטפלים גורמים רבים בישראל.

מיכל וונש: ולפי כך הייתה חשיבות רבה לכנס את כל הגורמים לשולחן עגול, לצוות בין-משרדי שיעבדו יחד.

מיכל וונש: אנחנו מודים לכולכם, לכל המשרדים, לכל המנכ"לים, בטח ובטח לשרות ולשרים, על העבודה המשותפת.

מיכל וונש: אני חושבת שבסוף זה המפתח, שיתוף הפעולה הזה, ואני יודעת שהוא היה פורה, בנושא הזה.

מיכל וונש: ובאופן כללי אני חושבת שזאת הדרך קדימה לכל המשרדים לעבודה יחד.

מיכל וונש: אנחנו מודים לכם וכמובן גם לנציגי הרשתות שנמצאים פה.

מיכל וונש: ואני יודעת, וכל פעילי השטח ששיתפו פעולה ונרתמו גם לדיון וגם לתוצרים שאנחנו נראה וגם להמשך הדרך.

מיכל וונש: אין לנו המון זמן לדיון של היום, לצערי.

מיכל וונש: אני מתנצלת מראש שאני אבקש מכולם לקצר בדבריהם.

מיכל וונש: הדיון הזה מתקיים ביוזמת שרת התפוצות והשר לנושאים אסטרטגיים, שני המשרדים הללו, אחרי שיושב-ראש הוועדה ביקש בדיון שקיימנו ב-3 באוגוסט שהצוות הבין-משרדי יקום ויעבוד ויגיש לנו את המסקנות לאחר חצי שנה.

מיכל וונש: אני מודה על כך שאתם כך עושים היום.

מיכל וונש: אנחנו בעצם נתחיל עם מספר מילים של השרים שנמצאים איתנו כאן ונמשיך משם הלאה.

מיכל וונש: שרת התפוצות, השרה עומר ינקלביץ', בבקשה.

עומר ינקלביץ': תודה רבה, גברתי יושבת-ראש הוועדה.

עומר ינקלביץ': השר לעניינים האסטרטגיים מיכאל ביטון, תענוג לעבוד איתך.

עומר ינקלביץ': יישר כוח גדול על שיתוף הפעולה.

עומר ינקלביץ': תודה רבה.

מיכאל ביטון: הדדי.

עומר ינקלביץ': ולצוות היקר שלך.

עומר ינקלביץ': מר בוז'י הרצוג, יושב-ראש הסוכנות, שלום.

עומר ינקלביץ': חברת הכנסת מיכל קוטלר-וונש, ממלאת מקום יושב-ראש הוועדה, תודה רבה.

עומר ינקלביץ': וכמובן, יושב-ראש הוועדה שתכף יגיע, אנחנו מחכים ומצפים לו.

עומר ינקלביץ': לפני שאני מתחילה, מנכ"לים יקרים, הצוות, על העבודה הנפלאה שלכם, על זה אני חייבת לומר מילה.

עומר ינקלביץ': זה מדהים לראות – לפני שאני פותחת – את שיתוף הפעולה.

עומר ינקלביץ': זה נפלא.

עומר ינקלביץ': ואני מברכת על כך.

עומר ינקלביץ': ואני רק מאחלת ומבקשת שבהמשך הדרך תמשיכו לשתף פעולה.

עומר ינקלביץ': זה נושא משיק בין המשרדים ושיתוף הפעולה היה מבורך והניב תוצאות נפלאות.

עומר ינקלביץ': ותודה רבה לשר מיכאל ביטון שדחף את שיתוף הפעולה.

עומר ינקלביץ': אני רוצה להודות לוועדה, חשוב לי שתשמעי את זה, שלומית.

עומר ינקלביץ': תודה רבה שהעליתם את זה על סדר-היום.

עומר ינקלביץ': תעבירי את זה, בבקשה, גם ליושב-ראש הוועדה.

עומר ינקלביץ': באמת אין מילים.

עומר ינקלביץ': אתם נלחמתם ונאבקתם כדי שהנושא הזה יעלה לשיח ולהעלות אותו לסדר-היום.

עומר ינקלביץ': ותודה רבה לכם על זה ויישר כוח גדול.

עומר ינקלביץ': ואני כן מבקשת לומד כמה מילים מהותיות.

עומר ינקלביץ': Covid-48, ההאשטאג הנורא הזה שמשווה בין נגיף הקורונה להקמת מדינת ישראל, החל בטוויטר באפריל האחרון, ממש בסמוך ליום השואה.

עומר ינקלביץ': במהלך 2020 הוא קיבל כ-250,000 לייקים, 250,000 תיוגים, נכון?

עומר ינקלביץ': אני לא טועה במספרים.

עומר ינקלביץ': והוא זכה לחשיפה של מעל מיליון חשבונות.

עומר ינקלביץ': גם מנהיג אירן, עלי חמינאי העלה את ההאשטאג בעמוד שלו.

עומר ינקלביץ': ואם תהיתם אם הוא נחסם בעקבות זה, אז זהו שלא.

עומר ינקלביץ': הוא לא נחסם.

עומר ינקלביץ': צר לי לאכזב אתכם אם חשבתם לרגע שכן.

עומר ינקלביץ': זו רק דוגמה אחת מיני רבות לפנים החדשות שלובשת האנטישמיות בשנים האחרונות ברשתות החברתיות: בפייסבוק, בטוויטר, באינסטגרם, ביוטיוב, שאת חלקן פרסמנו בדוח של האנטישמיות שהוצאנו במשרד התפוצות לפני כחודש, בדוח שאני מזמינה אתכם, שותפים יקרים, לעיין בו.

עומר ינקלביץ': כיום, בעיקר בזמן משבר הקורונה, אין כבר ספק.

עומר ינקלביץ': רשת האינטרנט הפכה לפלטפורמה העיקרית להפצת תכני השנאה ולפעילות של הקהילות האנטישמיות.

עומר ינקלביץ': ואני אומרת את זה בצער, כי זאת במה מאוד חזקה ואכזרית.

עומר ינקלביץ': במשרד התפוצות, אנחנו כבר הרבה מאוד שנים, המשרד עוקב אחר הפעילות הזאת בעיקר בעזרת מרכז הניטור המתקדם של המשרד.

עומר ינקלביץ': זה מרכז שאנחנו מפעילים בשש שפות שונות ובעזרתו מאתרים תכנים אנטישמיים בכל העולם.

עומר ינקלביץ': במקביל להפעלתו, אנחנו פועלים מול הרשתות החברתיות במטרה להשפיע על המדיניות ועל האכיפה שלהן ולרתום אותן למאבק כל כך חשוב זה.

עומר ינקלביץ': המשרד לעניינים האסטרטגיים עוסק בפעילות דומה במהלך השנים בכל הקשור לאנטישמיות החדשה המכונה: אנטי ציונות, דה-לגיטימציה ב-BDS.

עומר ינקלביץ': אבל האמת היא שהשורש של שני הסוגים של אנטישמיות הזאת הוא פשוט זהה.

עומר ינקלביץ': הוא פשוט שנאת היהודים.

עומר ינקלביץ': אז גם מה שמשרד התפוצות עשה במשך שנים עם אנטישמיות וגם מה אתם במשרד לעניינים האסטרטגיים עשיתם ב-BDS ובאנטישמיות החדשה הוא פשוט משתלב.

עומר ינקלביץ': ולכן אני כל כך מברכת על שיתוף הפעולה כי זה נטו שנאת יהודים.

עומר ינקלביץ': מדינת ישראל כמדינת העם היהודי כאן ובתפוצות מחויבת לפעול בחזית אחידה נגד השנאה בכל צורה שבה היא מופיעה.

עומר ינקלביץ': וזוהי בדיוק חשיבות המתווה החדש שאותו אנחנו מתחילים בימים אלו: הצבת רף אחיד ומשותף לכל משרדי הממשלה בכל הנוגע למאבק הזה בשנאת יהודים מכל סוג שהוא.

עומר ינקלביץ': שיתוף הפעולה בין משרדי הממשלה יוצר סינרגיה שמגבירה את האפקטיביות ויוצרת חזית אחידה מול הרשתות.

עומר ינקלביץ': אני בכוונה כל כך חוזרת על זה, כי אני שחושבת שזה באמת אסטרטגי, שיתוף הפעולה הזה.

עומר ינקלביץ': משרד התפוצות והמשרד לעניינים האסטרטגיים יחד עם משרדי הממשלה אחרים מובילים את הפורום לתיאום המאבק מול הרשתות ודורשים מהן ארבע דרישות מרכזיות.

עומר ינקלביץ': אני עושה את זה בקצרה.

עומר ינקלביץ': אחת – הכרה בהגדרת IHRA והטמעתה בכללי הקהילה.

עומר ינקלביץ': ממשלת ישראל אומרת בעצם לרשתות החברתיות: תאמצו את הגדרת האנטישמיות הבין-לאומית ותכניסו אותה לשימוש ברשתות החברתיות שלכם; תנו לה ביטוי בכללי הקהילה שלכם, כך שכל שיח שעונה על כללי ההגדרה פשוט ייאסר.

עומר ינקלביץ': הדרישה השנייה – סגירת פרופילים ציבוריים של אנטישמים מורשעים; פשוט לסגור את הפרופילים האלה.

עומר ינקלביץ': אין מצב שאדם שמוכר חולצות עם או ליד תג צהוב ימשיך לפעול כרגיל בלי שום מגבלה ובלי שום תגובה.

עומר ינקלביץ': זה פשוט אבסורד.

עומר ינקלביץ': אם בית משפט קבע שאדם הוא אנטישמי, אין שום סיבה שהרשתות ייתנו לו במה להפיץ את מסרי השנאה שלו.

עומר ינקלביץ': הדרישה השלישית – להשתמש במגוון כלים כדי לבלום את הפצת השיח האנטישמי.

עומר ינקלביץ': הכוונה כאן היא לא רק ל"סור מרע" אלא גם דה-פאקטו "עשה טוב".

עומר ינקלביץ': יש לנו יכולת להשתמש בקמפיינים אנטישמיים האלה כדי לנצל אותם להפיץ ולהנגיש מידע מהימן.

עומר ינקלביץ': אדם שרואה פוסט אנטישמי לוחץ על הקישור, במקום שהוא יגיע לאתר אנטישמי הוא פשוט יגיע לאתר יד ושם או כל אתר שמאגד מידע מהימן על השואה.

עומר ינקלביץ': ולבסוף, אנחנו דורשים שקיפות, פשוט שקיפות.

עומר ינקלביץ': אנחנו עובדים בצורה טובה מול פייסבוק, למשל.

עומר ינקלביץ': אבל יש מידע רב שבו פייסבוק לא משתפת אותנו.

עומר ינקלביץ': אנחנו מבקשים, לדוגמה, מספר את הפוסטים האנטישמיים שאותם היא מורידה או את מחוללי האנטישמיות.

עומר ינקלביץ': אנחנו מבקשים ואפילו דורשים את השקיפות הזאת.

עומר ינקלביץ': רבותיי, עם היהודי הוא הרשת החברתית החזקה בעולם.

עומר ינקלביץ': ואם נדע לנצל את הכוח הזה, לשלב ביחד ידיים ולפעול בחזית אחידה, נצליח להשפיע על שאר הרשתות החברתיות ועל העולם כולו.

עומר ינקלביץ': היום אנחנו אומרים: למדינת ישראל יש אסטרטגיה ומדיניות ברורה בכל הנוגע למאבק באנטישמיות.

עומר ינקלביץ': לא רק טקטיקה וכיבוי שריפות.

עומר ינקלביץ': זה הקו שבו אנחנו צריכים ללכת.

עומר ינקלביץ': ואלה גבולות הגזרה שאותם אנחנו דורשים.

עומר ינקלביץ': אני מודה, שוב, לידידי השר לעניינים האסטרטגיים מיכאל ביטון על העבודה המשותפת למען העם היהודי.

עומר ינקלביץ': ושוב, אני אבקש, בפעם האחרונה, כי הוא לא נמצא פה, אבל את לא תשכחי למסור לו.

שלומית אבינח: הוא תכף מגיע.

עומר ינקלביץ': אז אני מבקשת להודות גם לוועדה וליושב-ראש שלה שבזכות הפעילות שלכם הנושאים החשובים האלה עלו לסדר-היום.

עומר ינקלביץ': כולי תקווה שיחד נצליח להביא בשורה של שינוי בכל הקשור למיגור נגיף האנטישמיות העולמי.

עומר ינקלביץ': תודה רבה על הקשב.

עומר ינקלביץ': תודה רבה.

מיכל וונש: תודה רבה, שרת התפוצות.

מיכל וונש: אני לא ראיתי קודם, אבל נמצא איתנו גם יושב-ראש הסוכנות כמובן, מר בוז'י הרצוג, והוא ידבר אחרי השר מיכאל ביטון, השר לעניינים האסטרטגיים.

מיכל וונש: שלום השר ביטון.

מיכאל ביטון: שלום.

מיכל וונש: בבקשה.

מיכאל ביטון: כבוד גדול לשבת כאן בוועדה בראשותך, חברת הכנסת מיכל קוטלר.

מיכאל ביטון: אני חושב שבירכתי אותך בכניסתך לכנסת.

מיכל וונש: ריגשת אותי בכניסתי לכנסת.

מיכאל ביטון: אז הינה עכשיו את מבורכת כיושבת-ראש הפגישה הזאת, ואנחנו כולנו שומרים את המקום ליושב-ראש הוועדה הקבוע חבר הכנסת דוד ביטן.

מיכאל ביטון: ואנחנו כל כך שמחים שהוא חוזר היום למשכן הכנסת.

מיכאל ביטון: ודווקא עכשיו, ודווקא בשעה הזאת, זה נותן חשיבות ותוקף לעבודה של הוועדה הזאת בהאצת החשיבה הממשלתית והתיאום הבין-משרדי.

מיכאל ביטון: ומעט ועדות כנסת יכולות להגיד שהן גרמו למשרדי הממשלה לבנות תוכנית עבודה משותפת.

מיכאל ביטון: ועל זה אני רוצה להודות לשרת התפוצות עומר ינקלביץ', שביחד עם המנכ"ל שלה והמנכ"ל שלנו וגם שר החוץ גבי אשכנזי, שמחויב לנושא, ואנשיו ונציגו – נכון, אתה נציגו?

יוגב קרסנטי: אני ממשרד התפוצות.

עומר ינקלביץ': לא.

עומר ינקלביץ': זה נציג שלנו.

מיכאל ביטון: איפה יש?

שלומית אבינח: הנציג בזום.

שלומית אבינח: הנציג של המשרד, יפתח קוריאל, הוא בזום.

מיכאל ביטון: הוא בזום.

מיכאל ביטון: אנחנו עובדים צמוד והדוק גם עם משרד החוץ בנושא הזה, ובעצם מזמינים את כל משרדי הממשלה לקחת חלק במאמץ של מדינת ישראל.

מיכאל ביטון: כשיבוא חבר הכנסת ביטן, נברך אותו בפירוט יותר גדול.

מיכאל ביטון: אני רוצה להודות למי שבזום וליושב-ראש הכנסת בוז'י הרצוג, חבר שלי.

שלומית אבינח: יושב-ראש הסוכנות, לא של הכנסת.

מיכאל ביטון: יושב-ראש הסוכנות?

מיכל וונש: כן.

מיכאל ביטון: נכון.

מיכאל ביטון: טוב, אולי זה צפי לבאות, בוז'י.

מיכאל ביטון: אתה יודע שיושב-ראש הכנסת הוא סגן נשיא המדינה איכשהו.

מיכאל ביטון: אז קודם כול שמחים שאתה איתנו.

מיכאל ביטון: בשנים האחרונות ניכרת עלייה בשיח השנאה ובשיח של אנטישמיות.

מיכאל ביטון: והאנטישמיות לאורך השנים לובשת צורה ופושטת צורה.

מיכאל ביטון: עם היהודי קיים אלפי שנים ונאלץ להתמודד עם דעות אנטישמיות שלא נשארו כדעות, שהפכו לרדיפה, שהפכו לפרעות, שהפכו לפגיעה פיזית והפכו להשמדה בשואה.

מיכאל ביטון: ולצערנו, שונאי ישראל, שפעם היו יכולים רק להגיד את דברם באופן גלוי ואפשר היה לדעת מיהם, מנצלים את הרשתות החברתיות באופן אנונימי וגלוי להביע שנאה ולהפיץ את זה בקרב מיליונים.

מיכאל ביטון: ואנחנו עם קטן ונחוש, עם מוסרי ומדינה מוסרית, שגם אם מישהו רוצה לבקר את דרכה או את מעשיה יכול לעשות את זה, אבל לא להפיץ שקרים ושנאה ו/או לעודד אנטישמיות שמובילה לפגיעה ביהודים בארץ ובעולם.

מיכאל ביטון: לכן נייר המדיניות הזה ותוכנית העבודה של הממשלה שתיגזר ממנו והדרישות שלנו מהחברות העסקיות שמובילות את הרשתות החברתיות, זה רגע חשוב ומכונן בעבודה בנושא הזה.

מיכאל ביטון: אנחנו מציגים מתווה למדיניות משרדי הממשלה.

מיכאל ביטון: ואנחנו דורשים מספר דברים שהזכירה השרה, אז לא אפרט.

מיכאל ביטון: אבל בסוף זה שקיפות, אכיפה, עבודה משותפת.

מיכאל ביטון: אנחנו פוגשים את החברות העסקיות, הן מגיבות לנו ומתאמות איתנו.

מיכאל ביטון: ולפעמים יש לנו הצלחות.

מיכאל ביטון: אנחנו רוצים שיטת עבודה איתן, ואנחנו רוצים מאה אחוז הצלחה.

מיכאל ביטון: אנחנו רוצים הוגנות ומהירות תגובה.

מיכאל ביטון: אנחנו רוצים לגבות מחיר כבד ממי שניצל את הפלטפורמות החברתיות שלו להפצת שנאה.

מיכאל ביטון: והבאנו דוגמאות, והמנכ"לים ואנשי המקצוע יציגו פה תכף מצגת מפורטת ומקצועית.

מיכאל ביטון: החברות נמצאות איתנו בזום, נכון?

שלומית אבינח: כן.

מיכל וונש: כולם.

שלומית אבינח: טיקטוק, פייסבוק, גוגל באינסטגרם.

מיכאל ביטון: והם פה, התרגום שלנו?

מיכל וונש: הם פה, התרגום שלנו.

מיכל וונש: אתה יכול לדבר באנגלית, אם אתה רוצה.

מיכאל ביטון: (נושא דברים באנגלית ולהלן תרגומם: אז מצד אחד אנחנו מעריכים את העובדה שחברות המדיה החברתיות - - -)

עומר ינקלביץ': קודם כול, תרגיע.

עומר ינקלביץ': התרגום עובר לעברית.

מיכאל ביטון: (נושא דברים באנגלית ולהלן תרגומם: כן, הם יכולים לתרגם את האנגלית שלי לאנגלית.

מיכאל ביטון: אנחנו מעריכים את ההשתתפות שלכם במפגש חשוב זה ובדו-שיח שאנחנו שומרים איתכם באמצעות אנשי המקצוע שלנו.

מיכאל ביטון: אנחנו מרגישים שיש לנו הצלחות איתכם בכמה עניינים.

מיכאל ביטון: אבל היינו רוצים ליצור דרך עבודה שיטתית איתכם ולהרחיב את ההשפעה של הסמכות ואחריות שלכם כדי למנוע תופעות של אנטישמיות במדיות החברתיות.

מיכאל ביטון: אז אנחנו מעריכים אתכם על היותכם כאן היום.

מיכאל ביטון: אבל יש לנו ציפיות מכם ואתם תעקבו אחר זה.

מיכאל ביטון: אז תודה.

מיכאל ביטון: )

מיכל וונש: תודה רבה, השר ביטון.

מיכאל ביטון: תודה, מיכל קוטלר.

מיכל וונש: תודה רבה לידידי היקר.

מיכל וונש: ובאמת שיתוף הפעולה פורה בינך, בין השרה ינקלביץ', בין הארגונים שנמצאים פה, בין הרשתות והנציגים שלהן.

מיכל וונש: ואם אני הייתי צריכה לומר את תקציר הפרקים הקודמים פה בוועדה, אז שניכם נגעתם בכל הנקודות שעלו פה בצורה מאוד משמעותית, גם ההכרח - - -

עומר ינקלביץ': וואו, איזו התרגשות.

מיכאל ביטון: נעשה הפסקה, מיכל.

מיכל וונש: הינה, נעשה רגע הפסקה.

מיכל וונש: (נושאת דברים באנגלית ולהלן תרגומם: אני רק אסביר לכולם בזום שיושב-ראש שלנו, דוד ביטן, בדיוק נכנס.

מיכל וונש: ) יושב-ראש הוועדה חוזר אחרי היעדרות ארוכה מהכנסת.

מיכל וונש: אז אנחנו מברכים אותו עם שובו לכנסת.

מיכאל ביטון: גם למחלות יש בהן משהו טוב.

מיכל וונש: יש יתרונות.

מיכאל ביטון: ברוך הבא.

דוד ביטן: 27 קילו.

עומר ינקלביץ': וואו, בריאות טובה.

עומר ינקלביץ': ברוך רופא חולים.

עומר ינקלביץ': אנחנו מאוד נרגשים לראות אותך פה.

עומר ינקלביץ': מאוד.

דוד ביטן: מה נשמע?

דוד ביטן: וונש.

מיכל וונש: ידידי.

דוד ביטן: תמשיכי לנהל.

מיכל וונש: אני אמשיך לנהל?

דוד ביטן: כן.

מיכל וונש: בסדר.

מיכל וונש: אני אמשיך לנהל.

מיכאל ביטון: רגע, אולי נברך אותו?

מיכל וונש: אנחנו כבר, אנחנו נברך.

עומר ינקלביץ': מרגש מאוד לראות אותך פה, מאוד.

מיכל וונש: אנחנו מברכים, דוד, על שובך.

דוד ביטן: תודה רבה לכם.

מיכל וונש: ואמר השר ביטון שזה שבחרת להגיע לוועדה הראשונה שאתה משתתף בה דווקא לוועדה הזאת רק מעיד על חשיבותה ועל תרומתך האדירה להביא את כל המשרדים והמנכ"לים, דוד, להתכנס סביב שולחן עגול בנושא כל כך חשוב.

מיכל וונש: אני חושבת שזה שאתה פה רק נותן משנה תוקף לחשיבות ולעובדה שהמשרדים אכן עמדו ביעד שהצבת בפניהם, לייצר דוח שהם מציגים לנו, לוועדה, שמשקף את העבודה הבין-משרדית לא רק זאת שהם כבר עשו, אלא זאת שהם יעשו בעתיד.

מיכל וונש: וכמובן שאנחנו מאחלים לך המשך רפואה שלמה ומלאה.

דוד ביטן: תודה רבה.

דוד ביטן: אני מודה לכולם.

דוד ביטן: אני יודע שכולם רצו שאני אבריא.

דוד ביטן: ואני מודה לכולם.

מיכל וונש: הרבה תפילות, דוד בן מרגלית.

מיכל וונש: דוד חי בן מרגלית.

מיכאל ביטון: חבר הכנסת דוד ביטן, אמרתי שאת הברכות להגעתך אני שומר לכשאתה תהיה פה.

מיכל וונש: כן.

מיכאל ביטון: אז אנחנו אומרים ממש בשם ומלכות ברכת הגומל.

דוד ביטן: תודה רבה.

דוד ביטן: תודה.

מיכאל ביטון: ועיני רבים בעם התפללו שתהיה בריא.

מיכאל ביטון: והדבר הזה ניכר, וזה כלל את כל חלקי העם.

מיכאל ביטון: וזכיתי לדבר עם המשפחה הדואגת שלך ועם רעייתך.

דוד ביטן: תודה.

דוד ביטן: אני יודע.

מיכאל ביטון: ולראות את הרגעים הכי מדאיגים ולראות אותך פה היום זה פשוט נס וברכה.

דוד ביטן: תודה רבה.

מיכאל ביטון: תהיה גאה באנשים שלך, בעובדי הוועדה, במה שהם עשו.

דוד ביטן: קצת עצוב לראות שגם השרה החליטה לפרוש וגם חברת הכנסת וונש לא ברשימה.

דוד ביטן: חבל.

עומר ינקלביץ': קצת הגזמת, ששמת לב לזה.

דוד ביטן: בסך הכול הכנסת תפסיד מהעניין הזה.

עומר ינקלביץ': אני רוצה להצטרף לדברים שאמר השר מיכאל ביטון ולומר לך שגם התפללנו וגם היינו איתך לאורך כל הדרך.

עומר ינקלביץ': חסרת לנו מאוד.

עומר ינקלביץ': הרבה בריאות.

עומר ינקלביץ': אנחנו רק מרגישים שבזכות הדחיפה שלך ובזכות האמירה שלך, אנחנו כאן.

דוד ביטן: מאה אחוז.

עומר ינקלביץ': אז יישר כוח גדול.

דוד ביטן: תודה רבה.

עומר ינקלביץ': ותמשיך לעשות הרבה הרבה טוב וחיל לעם היהודי.

עומר ינקלביץ': תודה.

מיכל וונש: וכמובן, אדוני היושב-ראש, אם בכל שלב תרצה לקחת את ניהול הוועדה, זה אצלך.

דוד ביטן: את תמשיכי לנהל.

דוד ביטן: אני רק באתי להיות פה.

דוד ביטן: אין בעיה.

דוד ביטן: תעשי את העבודה.

מיכל וונש: תודה.

מיכל וונש: טוב.

מיכל וונש: אנחנו נמשיך בינתיים בסדר הדיון.

מיכל וונש: יושב-ראש הסוכנות היהודית, יצחק בוז'י הרצוג, נמצא איתנו בזום.

מיכל וונש: ואני כמובן רוצה להזמין אותו לומר את הדברים מטעם הסוכנות.

מיכל וונש: אני לא רואה אותו, אבל אני מניחה שהוא בזום.

מיכל וונש: הינה.

יצחק בוז'י הרצוג: אוקיי.

יצחק בוז'י הרצוג: טוב.

יצחק בוז'י הרצוג: אז קודם כול, זכות גדולה לי לדבר לאחר שדוד ביטן נכנס לחדר והתיישב בחדר הוועדה.

יצחק בוז'י הרצוג: ואני חייב להגיד שכבר דיברתי עם דוד, אבל אני מתרגש שוב ושוב לדבר איתו.

יצחק בוז'י הרצוג: לברך אותך, דוד, להצטרף לכל מברכיך.

דוד ביטן: תודה רבה.

יצחק בוז'י הרצוג: אתה היית קונסנזוס לאומי וקונסנזוס בתוך הכנסת.

יצחק בוז'י הרצוג: ואני חושב שיש אושר עצום של כולם לראות אותך בריא ושלם.

יצחק בוז'י הרצוג: אז חזק ואמץ ורפואה שלמה בכל המובנים.

יצחק בוז'י הרצוג: תודה לך, גברתי יושבת-ראש הוועדה.

יצחק בוז'י הרצוג: ואני מצטרף לדברים היפים של דוד ביטן לגבייך ולגבי חברתי השרה עומר ינקלביץ'.

יצחק בוז'י הרצוג: אתן תורמות ועוד תתרומנה תרומה מכרעת וחשובה ליחסי ישראל-תפוצות ולעם היהודי.

יצחק בוז'י הרצוג: וכמבון תודה מיוחדת לחברי השר מיכאל ביטון.

יצחק בוז'י הרצוג: אני חושב שהדוח המשותף לשני המשרדים הוא חשוב מאין כמותו.

יצחק בוז'י הרצוג: ואני מברך את כל מי שעסק במלאכה.

יצחק בוז'י הרצוג: האתגר של השנאה ברשת, במיוחד אתגר אנטישמיות ברשת, הוא האתגר של הדור.

יצחק בוז'י הרצוג: כי אם אתה לוקח, למשל, את המפגינים בגבעת הקפיטול שלובשים טי-שירט או סווצ'ר שכתוב עליו ששישה מיליון לא מספיק: 6 Million Wasn’t Enough, ואתה אומר לעצמך שבתוך ארצות הברית, שהיא מדינה עם עקרונות נעלים, יכול להיות שמסתובבים מיליוני בני אדם עם התחושה הנוראה והנתעבת הזו.

יצחק בוז'י הרצוג: אבל היום הדרך לחבר אותה היא על גבי הרשתות החברתיות.

יצחק בוז'י הרצוג: אין מה לעשות.

יצחק בוז'י הרצוג: לכן אני אומר גם לאנשי החברות והתאגידים הגדולים: זה האתגר שיש בעובדה שיש רשתות חברתיות.

יצחק בוז'י הרצוג: זה דבר מבורך, ויש בו גם סכנה גדולה.

יצחק בוז'י הרצוג: והסכנה היא שתופעות אנושיות מסוכנות כל כך שאנחנו כעם שלמוד המחיר של התופעות הללו, אנחנו מתריעים בשער כאן, מכאן, מכנסת ישראל ומירושלים, וכארגונים יהודיים בכל העולם מפני התופעה הזאת.

יצחק בוז'י הרצוג: ולכן נצטרך להתמודד איתה בכלים הכי מודרניים והכי משוכללים שיש כדי למגר אותה.

יצחק בוז'י הרצוג: לכן הדוח מכיל מסקנות חשובות שיש ליישם אותן ולצאת לדרך לגביהן.

יצחק בוז'י הרצוג: אני אומר רק נושא אחד שחשוב לנו בתור ארגון הלא-ממשלתי הגדול ביותר בעולם היהודי, שחלק מהדרך להצליח היא לעבוד דווקא עם NGOs, אם ארגונים לא-ממשלתיים.

יצחק בוז'י הרצוג: לעיתים התאגידים שעוסקים ברשתות לא אוהבים התערבות ממשלתית.

יצחק בוז'י הרצוג: יש לה מחירים במדינות שונות בעולם.

יצחק בוז'י הרצוג: ולכן אלה העקרונות של התאגידים.

יצחק בוז'י הרצוג: צריך לעבוד גם עם ארגונים רב-לאומיים וארגונים לא-ממשלתיים כדי להפעיל את כל כובד המשקל וכדי להביא לתוצאה מקווה.

יצחק בוז'י הרצוג: אני חושב שהתוצאה שהושגה בהקשר השיח ששולל שואה בפייסבוק הייתה סנונית חשובה מאוד.

יצחק בוז'י הרצוג: בין היתר, גם אנחנו נתנו את תרומתנו וגם גורמים אחרים.

יצחק בוז'י הרצוג: אבל בסוף זה צריך להקיף את כל מערכת התאגידים הרב-לאומיים שעוסקים ברשתות החברתיות ללא כחל וסרק, ומחייב גם לעסוק בדינים המקומיים בכל מדינה ומדינה לגבי השיח הזה.

יצחק בוז'י הרצוג: הזכירה, בצדק, השרה את הגדרת IHRA.

יצחק בוז'י הרצוג: ההגדרה הזאת, אגב, אפשר לפרש אותה גם לנושאים נוספים שעוסקים בשנאה.

יצחק בוז'י הרצוג: ואני חושב שאנחנו צריכים לדעת לנצל זאת נכון.

יצחק בוז'י הרצוג: אז תודה רבה לך, מיכל קולטר-וונש, על הובלת הדיון החשוב הזה.

יצחק בוז'י הרצוג: ולך, דוד ביטון, שאפשרת אותו.

יצחק בוז'י הרצוג: תודה למיכאל ביטון ולעומר ינקלביץ', שני השרים היקרים שמשרדיהם גיבשו את הדוח הזה.

יצחק בוז'י הרצוג: אנחנו הסוכנות היהודית, בוודאי ארגונים רבים נוספים, נשמח לשתף פעולה במאבק הזה.

יצחק בוז'י הרצוג: תודה רבה.

מיכל וונש: תודה רבה ליושב-ראש הסוכנות.

מיכל וונש: רק לפני שנצלול לדוח, אני כן אומר, בהמשך לדבריך, בוז'י, שמאוד מאוד חשוב שיתוף הפעולה לא רק הבין-משרדי אלא גם עם חלק מהארגונים שנמצאים גם איתנו כאן בזום, חלק שאינם כאן, אבל כמובן הם שותפים, וגם שיתוף הפעולה הבין-מדינתי.

מיכל וונש: אני אומר שכתוצאה מכמה דיונים שנערכו פה בכנסת, אני זכיתי להקים:

מיכל וונש: Inter-parliamentary International Bipartisan Task Force עם פרלמנטרים מקנדה, מארצות הברית, מאוסטרליה ומאנגליה.

מיכל וונש: ואנחנו עובדים ביחד.

מיכל וונש: נמצא איתנו גם כאן נציג שיותר מאוחר יתייחס לנושא הזה, מכיוון שבאמת מדובר בבעיה גלובלית.

מיכל וונש: ואני אומר שהיא לא רק בעיית האנטישמיות.

מיכל וונש: האנטישמיות היא רק מעין מקרה בוחן, היא דוגמה לדיסאינפורמציה שאתה מתייחס, בצדק בעיניי, שהעולם מתמודד איתה.

מיכל וונש: והפלטפורמות מהוות המקום שבו הדיסאינפורמציה הזאת מקבלת הדהוד מאוד מאוד משמעותי, וכמובן מקדמת את ההשלכות שלה גם באוף-ליין, לא רק באון-ליין – את ההשלכות שלה כפי שראינו, לא משנה אם זה בבית הכנסת בפיטסבורג או בסממנים אחרים שיוצאים מהרשתות החברתיות ולתוך החיים האמיתיים.

מיכל וונש: ואני חושבת שפה גם חשוב להזכיר את אחיותינו ואת אחינו בתפוצות שמחכים גם הם, מכיוון שהם הרבה מאוד פעמים מקום שבו האנטישמיות באה לידי ביטוי גם מחוץ לפלטפורמות.

מיכל וונש: החשיבות של IHRA שעלתה כבר כמה פעמים, של ההגדרה, וכך גם היה בדיונים פה, כדי להיאבק בבעיה צריך קודם כול להגדיר אותה.

מיכל וונש: ולמזלנו ולשמחתנו, יש הגדרה כזאת, הגדרת קונסנזוס אחרי תהליך דמוקרטי של 20 שנה, הגדרת עבודה חשובה מאוד, כלי עבודה קריטי, הליך דמוקרטי בשיח שלנו עם הרשתות, שגם נמצאות כאן.

מיכל וונש: אנחנו משתמשים בכלי העבודה הזה ובבקשה שהן תשתמשנה בו.

מיכל וונש: ובאמת עוד מעט נשמע איך, לפחות בחלקה, ההגדרה הזאת יושמה במאבק בהכחשת השואה בהקשרים שונים, וגם בפייסבוק בהקשרים אחרים.

מיכל וונש: אני חושבת שזה מאוד מאוד חשוב שאנחנו נמשיך את הדיון הזה.

מיכל וונש: אנחנו עכשיו נצלול להצגת המשרדים של המתווה שנבנה.

מיכל וונש: אנחנו נבקש להעלות את השקופיות.

מיכל וונש: ואני כבר לא זוכרת מי מציג.

יעקב דלל: אני.

מיכל וונש: אוקיי.

מיכל וונש: יופי.

מיכל וונש: אז יש לנו את נציגי שני המשרדים שמציגים פה בעצם בשם כל מי שעבדו על הדוח.

מיכל וונש: אנחנו נצלול למצגת.

מיכל וונש: (נושאת דברים באנגלית ולהלן תרגומם: ואני מקווה שכל מי שנמצא כאן איתנו יכול גם לראות, למרות שזה רק בעברית, השקופיות, ואולי אנחנו ניתן קצת, אני לא יודעת, הסבר באנגלית ככל שנמשיך.

מיכל וונש: )

עומר ינקלביץ': יש להם תרגום.

יעקב דלל: טוב.

יעקב דלל: תודה רבה.

מיכל וונש: אין להם את התרגום באנגלית.

עומר ינקלביץ': יש להם תרגום בעברית.

עומר ינקלביץ': יש תרגום.

יעקב דלל: אנחנו מתכבדים להציג בפניכם כאן, איפה שהדיון על הנושא הזה התחיל לפני חצי שנה.

מיכאל ביטון: יעקב, תציג את עצמך.

יעקב דלל: טוב.

יעקב דלל: שלום.

יעקב דלל: שמי יעקב דלל, מהמשרד לנושאים האסטרטגיים.

יעקב דלל: אני מרכז את נושא שיח השנאה במשרד.

יעקב דלל: שוב, אנחנו מתכבדים מאוד להציג בפניכם את הדוח במקום שכל השיח הממשלתי החל לפני חצי שנה.

יעקב דלל: אנחנו נעשה תיאור קצר של המתווה.

יעקב דלל: המתווה נועד לעשות סדר, להציג מסגרת או, כמו שהשר אמר, לעבוד יותר בשיטתיות מול האתגר הגדול הזה.

יעקב דלל: הוא מסמך נושם, הוא פתוח להערות הן של אנשי הממשלה והן של אנשי החברה האזרחית שפעילים כבר שנים בנושא.

יעקב דלל: לפני כשבועיים, אחרי האירועים החמורים בארצות הברית, מנכ"ל-מייסד טוויטר ג'ק דורסי עשה חשבון נפש על הכשלים של הרשתות.

יעקב דלל: הוא צייץ כך: שיח רשתי אכן מביא לפעולות פוגעניות בענייננו.

יעקב דלל: זאת אומרת, ששיח השנאה האנטישמי ברשת מוביל למעשי אלימות אנטישמיים בעולם המציאות.

יעקב דלל: הוא המשיך: יש בעיה בחוסר עקביות אצל החברות בנושא מדיניות ואכיפה.

יעקב דלל: והוא מציין: אנחנו גם צריכים להיות יותר שקופים.

יעקב דלל: זה, לצערנו, תיאור מדויק של הבעיה ושל המצב בשטח.

יעקב דלל: We could not agree more with you.

יעקב דלל: שקף הבא, יוגב.

יוגב קרסנטי: תודה רבה, יעקב.

יוגב קרסנטי: אני יוגב קרסנטי, מנהל המאבק באנטישמיות במשרד התפוצות.

יוגב קרסנטי: אני רוצה גם לנצל את ההזדמנות להודות לחברינו במשרד החוץ שגם תרמו למאמץ הזה, וכמובן לוועדה, ליושב-ראש ולך, שלומית, על כל המאמץ של הארגון והתיאום וההנעה של התהליך הזה.

יוגב קרסנטי: כמו שאתם יודעים, אנחנו במשרד התפוצות מנהלים כבר מזה כמה שנים מערך של ניטור אנטישמיות.

יוגב קרסנטי: המערך הזה הורחב בשנה האחרונה, כמו שאמרה השרה, ואנחנו עובדים היום בשש שפות.

יוגב קרסנטי: המצב ביחס למה שהיה בעבר בחלק מהרשתות השתפר וחלק מהרשתות הלכנו אחרונה.

יוגב קרסנטי: בשנת 2020 ניטרנו קרוב ל-2.4 מיליון פוסטים אנטישמיים.

יוגב קרסנטי: המספר האמיתי אפילו היה גדול יותר.

יוגב קרסנטי: אנחנו עובדים בהתאם להגדרת IHRA.

יוגב קרסנטי: זאת אומרת, אנחנו משתמשים בהגדרת IHRA כסטנדרט למה כן אנטישמי ומה לא אנטישמי.

יוגב קרסנטי: ועדיין הגענו למספר המדהים הזה שצויץ, שהועלה על ידי סדר גודל של 420,000 משתמשים.

יוגב קרסנטי: החשיבות בעצם של מאמץ ניטור כזה שמנוהל על ידי ממשלת ישראל היא בזה שהוא עצמאי ומאפשר לנו כל הזמן לעבוד מול הרשתות ולראות מה המצב.

יוגב קרסנטי: כמו שתראו בשקף הבא, למרות שהרשתות עושות ומורידות תכנים אנטישמיים, עדיין יש מקום לפעילות.

יוגב קרסנטי: הבאנו כאן דוגמאות שממש נכון לאתמול עוד נמצאו ברשת.

יוגב קרסנטי: אתם יכולים לראות - - -

מיכאל ביטון: דווקא אתמול הורידו אותם.

יוגב קרסנטי: לא, לא.

יוגב קרסנטי: אני אומר שעד אתמול הם עוד היו ברשת.

מיכאל ביטון: אה, הם עדיין ברשת.

מיכאל ביטון: הבנתי.

יוגב קרסנטי: זאת אומרת, אלה דוגמאות שנמצאות למרות כל מה שמכריזים על הורדת תכנים אנטישמיים.

יוגב קרסנטי: הדוגמאות האלה עדיין חיות, עדיין פעילות.

יוגב קרסנטי: אתם יכולים לראות שמחליפים פה את השם "יהודים" ב"רוטשילדים" או ב"ציונים", או שמאשימים את היהודים באחריות לווירוס הקורונה.

יוגב קרסנטי: כל הדברים האלה עדיין קיימים.

יוגב קרסנטי: זאת אומרת, שאת מאמצי הניטור צריך להמשיך וצריך לחזק וצריך להדק את שיתוף הפעולה עם הרשתות החברתיות.

יעקב דלל: אז אנחנו שמים על השולחן היום את המתווה.

יעקב דלל: החלק הראשון ממנו מציג יעדים ברורים של השיח הממשלתי מול החברות, והחלק השני מפרט את התחומים שבהם צריכה הממשלה להתגבש ולפעול מולם.

יעקב דלל: שוב אנחנו רואים בשקף הבא את האשכולות של היעדים שלנו מול הרשתות החברתיות.

יעקב דלל: מדיניות אכיפה ושקיפות, אגב, בדיוק אותם דברים שג'ק דורסי צייץ עליהם כליקויים אצל החברות.

יעקב דלל: אלה הקטגוריות שאנחנו חילקנו את היעדים שלנו מול החברות לפיהן.

יעקב דלל: בשקף הבא, נפרט את היעדים.

יעקב דלל: יוגב.

יוגב קרסנטי: אז מה בעצם מבחינת המדיניות?

יוגב קרסנטי: יעד המדיניות העיקרי שאנחנו מבקשים הוא לאמץ את הגדרת IHRA בתור סטנדרט לזיהוי.

יוגב קרסנטי: הגדרת IHRA משמשת אותנו לזהות מהו שיח אנטישמי ומה לא שיח אנטישמי.

יוגב קרסנטי: זאת הגדרה שכמו שנאמר כאן היא מקובלת, אושרה על ידיד האוניברסיטאות, מדינות, גופים בין-לאומיים.

יוגב קרסנטי: אין שום סיבה שגם הרשתות החברתיות לא ישתמשו בה כבוחן לאנטישמיות אצלן.

יוגב קרסנטי: הדבר השני, כמו שהצהירה השרה, הוא בעצם הנגשת מידע מהימן.

יוגב קרסנטי: ראינו השנה קמפיינים ברשת, קמפיינים מאוד גדולים, חלקם כנראה על ידי מדינות, גופים גדולים שעשו שימש בפלטפורמות.

יוגב קרסנטי: אנחנו מבקשים לנצל את הקמפיינים האלה להנגשת מידע אודות השואה, אודות העם היהודי.

יוגב קרסנטי: חינוך נגד הדברים האלה הוא בהחלט אפשרי.

יוגב קרסנטי: מבחינת האכיפה, אנחנו רואים פעם אחר פעם שבעצם יש שפות ויש מדינות שבהן הכחשת השואה נפוצה יותר ממדינות אחרות.

יוגב קרסנטי: אנחנו מבקשים להתמקד בשפות ומדינות האלה ולהגביר את מאמצי האכיפה בהן.

יוגב קרסנטי: אנחנו מבקשים להסיר חשבונות של אנטישמיים מורשעים.

יוגב קרסנטי: אם אדם הורשע בבית משפט בהיותו אנטישמי או בהפצת אנטישמיות, אין שום סיבה שהוא יקבל פרופיל ציבורי שמאפשר לו להמשיך ולהפיץ אנטישמיות דרך הרשתות החברתיות, והשרה התייחסה לזה קודם.

יוגב קרסנטי: הכשרת מנטרי תוכן.

יוגב קרסנטי: כמו שראיתם בדוגמאות קודם לכן, אלה דוגמאות שפשוט מנטרי התוכן לא זיהו אותן כאנטישמיות או מסיבה כזו או אחרת הן נשארו שם.

יוגב קרסנטי: אפשר לאמן אותם לזהות גם את הדברים האלה.

יוגב קרסנטי: טיפול בשיח לא אותנטי.

יוגב קרסנטי: אנחנו רואים בוטים.

יוגב קרסנטי: אנחנו רואים כל מיני מאמצים שהם לא אותנטיים, שהם לא אמיתיים.

יוגב קרסנטי: צריך לעצור אותם בעודם באיבם.

יוגב קרסנטי: והגבלות על מסחר אנטישמי.

יוגב קרסנטי: ממש לאחרונה היה לנו מבצע עם אמזון שבמסגרתו הורדו מעל 1,000 לינקים לספרות אנטישמית בשפות שונות.

יוגב קרסנטי: גם זאת תופעה שצריך לעצור אותה, את הסחר בספרות אנטישמית, במֶמוֹרַבִּילְיָה הנאצית.

יוגב קרסנטי: וכמובן כדי שנוכל לעשות את הדברים האלה בצורה טובה, אנחנו זקוקים ליותר שקיפות מצד הרשתות החברתיות, נתונים על שכיחות השיח, על פילוח של שיח אנטישמי, על אזורים גאוגרפיים שבהם הוא קיים.

יוגב קרסנטי: כל הדברים האלה יעזרו גם לנו להילחם בתופעה יותר טוב ולעזור לרשתות.

יוגב קרסנטי: יעקב.

יעקב דלל: בשקף הבא אנחנו רואים את היעדים של הממשלה לטיפול בנושא.

יעקב דלל: קודם כול, מוקם צוות בין-משרדי, דבר שדובר עליו פה בוועדה, והוא מתחיל לפעול.

יעקב דלל: אלה המלצות שלנו במה הוא צריך להתעסק.

יעקב דלל: פעם אחת בניטור יותר מקיף ממה שיש היום.

יעקב דלל: בחינת שאלת רגולציה.

יעקב דלל: בחינת איך עושים שת"פ נכון ברמה בין-לאומית עם מדינות.

יעקב דלל: טיפול בסוגיה נפרדת שהיא הנושא של האתרים באמת הקיצונים ביותר, שם האנטישמיות הארסית ביותר נמצאת.

יעקב דלל: ושיתוף פעולה עם החברה האזרחית, שחלקן מיוצגות כאן היום.

יעקב דלל: להדק מאוד את הסינכרון ואת ההתייעצות עמן.

יעקב דלל: ולסיכום, בשקף האחרון, בעיות גלובליות אנחנו צריכים לפתור ביחד, בשיתוף פעולה עם כולם, בין אם מדובר בבעיית האקלים ובין אם מדובר בבעיית שיח השנאה.

יעקב דלל: באתגרים האלה אנחנו צריכים לעבוד ביחד, ממשלה מגובשת, החברה האזרחית והחברות שנמצאות כאן איתנו היום, שמודעות לבעיה ושרוצות לשפר את המצב.

יעקב דלל: אנחנו תקווה כי בעזרת המתווה ממשלת ישראל תתרום את חלקה בצורה מיטבית מול האתגר הגדול הזה.

יעקב דלל: תודה רבה.

מיכל וונש: תודה.

מיכל וונש: תודה רבה על מצגת ממצה וחשובה מאוד.

מיכל וונש: (נושאת דברים באנגלית ולהלן תרגומם: ואני רק רוצה לומר שהדוח קיים באנגלית.

מיכל וונש: )

דוד ביטן: יושבת-ראש הוועדה.

מיכל וונש: כן, היושב-ראש.

דוד ביטן: אני פשוט רוצה ללכת.

דוד ביטן: אני באתי רק להגיד לכם שלום.

דוד ביטן: אני רוצה קודם כול להודות למשרדים, לשרים ולמשרדים, על העבודה שהם עשו.

דוד ביטן: העולם השתנה.

דוד ביטן: יש היום רשתות חברתיות, חברות-על, שבמקום להילחם איתן צריך להגיע איתן להסכמות.

דוד ביטן: אני שמח שיש תזוזה מאוד רצינית בחברות לכיוון של מלחמה באנטישמיות ובהכחשת השואה.

דוד ביטן: אבל אנחנו צריכים לעשות את העבודה שלנו.

דוד ביטן: העובדה שהוקדם צוות בין-משרדי, שכל המשרדים מאגמים גם את המשאבים וגם את המוחות שצריכים לעבוד, היא התקדמות רצינית.

דוד ביטן: ואני מאמין שאנחנו נראה שינויים עם הזמן.

דוד ביטן: אז תודה רבה לכולם.

מיכאל ביטון: וזה בזכותך.

עומר ינקלביץ': שוב פעם, זה בזכותך - - -

מיכאל ביטון: בזכותך.

מיכאל ביטון: אתם דרשתם וזה קרה.

דוד ביטן: תודה רבה.

דוד ביטן: אנחנו עושים את שלנו, אתם גם נותנים את שלכם.

מיכאל ביטון: כל הכבוד.

דוד ביטן: אני רוצה להגיד לכם שאני מודה למנהלת הוועדה שעשתה עבודה מאוד רצינית - -

מיכאל ביטון: יפה.

דוד ביטן: - - כדי להביא לפה את החברות, כדי לארגן את הישיבות שהיו.

דוד ביטן: ולכל העובדים שעזרו לנו, מטעם כל המשרדים.

דוד ביטן: אתם עשיתם עבודה טובה.

דוד ביטן: ונמשיך לשתף פעולה בעתיד.

דוד ביטן: אני לא יודע מי יהיה יושב-ראש הוועדה אחרי הבחירות, אבל בכל מקרה, הוכחנו שלוועדה הזאת יש תפקיד.

דוד ביטן: היא לא סתם ועדה.

שלומית אבינח: מנהלת הוועדה, לדוגמה.

מיכאל ביטון: לעם ישראל יש משימות מספיק מאה שנה קדימה, נכון.

עומר ינקלביץ': שזה גם ברמה הפרקטית מאוד ספציפי.

מיכל וונש: אדוני היושב-ראש, בשם חברי הוועדה האחרים שאינם פה היום, מכיוון שזו כנראה הישיבה האחרונה של הוועדה הזאת, אני רוצה לומר שזה בזכותך, אדוני היושב-ראש, שהוועדה הזאת הפכה להיות - - -

דוד ביטן: אני לא עבדתי לבד.

מיכל וונש: בזכותך, עם עוד הרבה עזרה.

מיכל וונש: בסדר, אני מקבלת.

דוד ביטן: חברי הוועדה.

דוד ביטן: לא הייתה פוליטיקה בוועדה.

מיכל וונש: אני מקבלת.

מיכל וונש: אתה צודק.

דוד ביטן: היה רק שיתוף פעולה והיו פה חברים שבאו לכל ישיבה ובאמת עשו עבודה.

מיכל וונש: נכון.

דוד ביטן: אז אי-אפשר לבד.

דוד ביטן: אין כזה דבר.

מיכל וונש: אדוני היושב-ראש, נכון, נכון.

מיכל וונש: אתה צודק.

מיכל וונש: אני רוצה רק לומר שאנחנו מודים לך ומוקירים את העבודה המסורה.

דוד ביטן: מאה אחוז.

מיכל וונש: הוועדה בראשותך עשתה, בין היתר, את הדוח החשוב הזה.

מיכל וונש: אני חושבת שהוא צעד חשוב לעם היהודי ולמדינת ישראל.

דוד ביטן: תודה רבה.

מיכל וונש: אז תודה רבה, ושוב בריאות מלאה.

דוד ביטן: תודה לכולם.

עומר ינקלביץ': הרבה בריאות, הרבה בריאות.

דוד ביטן: מאה אחוז.

דוד ביטן: אני אבריא.

דוד ביטן: אל תדאגו.

דוד ביטן: יהיה בסדר.

מיכאל ביטון: להתראות.

מיכל וונש: תודה, אדוני.

מיכל וונש: תודה רבה ליושב-ראש ועדת העלייה, הקליטה והתפוצות.

מיכל וונש: אנחנו נמשיך.

מיכל וונש: קודם כול, אני רק רוצה להתייחס למצגת המאוד חשובה.

מיכל וונש: (נושאת דברים באנגלית ולהלן תרגומם: רציתי לומר שהדוח, הדוח המלא, קיים גם בשפה האנגלית ואנחנו יכולים לשתף.

מיכל וונש: כמובן, הדוח עם הפלטפורמה הדיגיטלית.

מיכל וונש: אני בטוחה שחלקנו אותו כבר עם כמה מהשותפים שלנו.

מיכל וונש: זה קיים באנגלית, אז נעשה כך.

מיכל וונש: אנחנו יכולים אפילו לשתף אותו באתר האינטרנט של הוועדה הזו.

מיכל וונש: לפני שנמשיך, ונמשיך אולי רק עם משרד החוץ שנמצא פה.

מיכל וונש: ) יפתח קוריאל, אם יש משהו להוסיף.

מיכל וונש: אני יודעת שהייתם שותפים חשובים.

מיכל וונש: אבל אם יש ליפתח משהו להוסיף לפני שאנחנו ממשיכים עם יפעת ברק אחריו.

מיכל וונש: שלום, יפתח.

יפתח קוריאל: כן.

יפתח קוריאל: תודה רבה.

יפתח קוריאל: אז אני רוצה לומר בשם המשרד שהסוגיה הזאת נמצאת גבוה מאוד בסדר העדיפויות של משרד החוץ ושל הנציגויות שלנו ברחבי העולם.

יפתח קוריאל: היא סוגיה של ריכוז מאמץ מיוחד לשנה הקרובה.

יפתח קוריאל: רבות מהמלצות במסמך הטוב הזה מבוצעות כבר על ידי המשרד בפועל, אם זה השת"פ G2G עם מספר גדול של ממשלות, אם זה השת"פ עם ארגונים בין-לאומיים מובילים.

יפתח קוריאל: יש לנו דיאלוג שנתי עם א"א וארגונים נוספים.

יפתח קוריאל: והנושא הזה כמובן עולה בשיחות של שר החוץ עם העמיתים שלו בתקופה האחרונה.

יפתח קוריאל: שיח שוטף עם הרשתות מבוצע גם על ידינו מהמטה וגם על ידי הנציגות שלנו בסאן פרנסיסקו.

יפתח קוריאל: אנחנו בקשר קרוב גם עם גוגל, עם טוויטר, עם פייסבוק, עם טיקטוק, עם רדיט, עם פינטרסט, עם שלל גדול ורחב של ארגונים.

יפתח קוריאל: במקביל אנחנו בקשר עם ארגוני החברה האזרחית, שאת חלקם אנחנו מכירים היטב, ונמצאים פה, ועושים עבודה מרשימה מאוד.

יפתח קוריאל: סוכם שהמשרד יהיה שותף מלא בהובלה של הצוות הבין-משרדי.

יפתח קוריאל: אנחנו מברכים על כך.

יפתח קוריאל: ואנחנו נגיש את ההמלצות שלנו על בסיס המסמך הזה ממש בימים הקרובים.

יפתח קוריאל: תודה רבה.

מיכל וונש: תודה רבה, יפתח.

מיכל וונש: חשוב מאוד כמובן שמשרד החוץ יהיה שותף פעיל בנושא הזה.

מיכל וונש: תודה רבה.

מיכל וונש: שרת התפוצות פשוט יוצאת, אז משפט?

עומר ינקלביץ': אני מתנצלת, רק משפט אחד.

עומר ינקלביץ': אני פשוט צריכה לצאת לאיזשהו זום דחוף.

עומר ינקלביץ': אני שוב מודה גם למשרד החוץ על העבודה המשותפת ולמשרד לעניינים האסטרטגיים.

עומר ינקלביץ': ואם במהלך הדיון טוויטר יוכלו לענות לנו בדרך כזו או אחרת על השאלה: איך זה שהחשבון של חמינאי עדיין נמצא?

עומר ינקלביץ': אני מאוד אשמח לקבל מענה לשאלה הזאת.

עומר ינקלביץ': אני מאוד מאוד מודה לכם, למשרדים, על השיתוף הפעולה.

עומר ינקלביץ': ומתנצלת שאני נאלצת לעזוב.

עומר ינקלביץ': תודה רבה, גברתי.

מיכל וונש: תודה, השרה ינקלביץ'.

מיכל וונש: אנחנו נמשיך עם יפעת ברק-צ'ייני, מנהלת התחום הבין-לאומי בקונגרס היהודי.

מיכל וונש: ואז בעצם נעבור לרשתות וגם נשאל את השאלות ונקבל חלק מהמענים לשאלות, בטח בהתייחסות לדוח.

מיכל וונש: יפעת?

יפעת ברק-צ'ייני: יפעת ברק-צ'ייני, כן.

מיכל וונש: שלום.

יפעת ברק-צ'ייני: שלום.

יפעת ברק-צ'ייני: בוקר טוב מניו יורק.

יפעת ברק-צ'ייני: ובאמת תודה רבה גם לוועדה שהזמינה אותי וגם על התחשבות לא רק בשעה המוקדמת בניו יורק, אלא גם אני בעוד כמה דקות מדברת בפאנל של האו"ם בדיוק בנושא הזה.

יפעת ברק-צ'ייני: ולכן ביקשתי את ההתחשבות ולתת לי לדבר מוקדם בדיון הזה.

יפעת ברק-צ'ייני: אז תודה רבה ותודה שהסכמתם.

יפעת ברק-צ'ייני: הקונגרס היהודי העולמי, שאותו אני מייצגת הבוקר ושבו אני עובדת כבר שש שנים וחצי, הוא גוף מייצג של קהילות יהודיות ברחבי העולם.

יפעת ברק-צ'ייני: והרבה מהפעילות שלנו בתחום הזה היא באמת להביא את הקול ואת מה שקורה בקהילות היהודיות ברחבי העולם, מלמעלה מ-100 קהילות, לשולחן.

יפעת ברק-צ'ייני: וזה כולל גם ממש מקרים פרטניים שאנחנו עוסקים בהם בקהילות וגם את האסטרטגיה היותר גלובלית ובין-לאומית שאנחנו מביאים לשולחן בדיונים שלנו עם חברות אינטרנט, חלקן מיוצגות כאן, חלקן לא.

יפעת ברק-צ'ייני: קראתי לעומק בשעות לילה ארוכות את המתווה.

יפעת ברק-צ'ייני: הוא מאוד מקיף.

יפעת ברק-צ'ייני: אני חושבת שזו פעם הראשונה שבאמת נראה מתווה כזה מקיף שגם כולל סקירות מאוד טובות של רגולציה, של חקיקה.

יפעת ברק-צ'ייני: ואני רק רוצה להעיר מספר - - - מהעבודה בשנים האחרונות.

יפעת ברק-צ'ייני: אני אעשה את זה קצר.

יפעת ברק-צ'ייני: בואו נתחיל במשהו שלא במתווה ואולי בכמה המלצות.

יפעת ברק-צ'ייני: ודווקא אני רוצה להתחיל מהנקודה השנייה בדוח בנושא של רגולציה.

יפעת ברק-צ'ייני: זה נושא שאנחנו מקדמים בצורה מאוד מקיפה גם מול ארגונים בין-לאומיים, ארגונים אזוריים.

יפעת ברק-צ'ייני: ציינו במתווה את ה-DSA של האיחוד האירופי שנמצא עכשיו בתהליך.

יפעת ברק-צ'ייני: ויש לנו קואליציה של ארגונים יהודיים, שהעלינו עשר דרישות בעצם בתחום המאבק באנטישמיות שאנחנו מבקשים שייכללו בתוך ה-DSA ואנחנו ממשיכים לקדם את זה.

יפעת ברק-צ'ייני: אבל העלו את נושא החקיקה הבין-לאומית וגם את החקיקה בין-מדינות.

יפעת ברק-צ'ייני: אני חושבת שיש שני נושאים עיקריים.

יפעת ברק-צ'ייני: יש את החקיקה והרגולציה של פעילות החברות והאכיפה שלהן.

יפעת ברק-צ'ייני: וגם רגולציה שצריכה להיות הרבה ברורה בתחום הגדרות, אם זה בתחום אימוץ ההגדרה של IHRA.

יפעת ברק-צ'ייני: ל-IHRA יש גם הגדרה של Holocaust Denial and Distortion שגם צריך לקחת אותה בחשבון, והייתי מציעה להוסיף אותה בצורה יותר ברורה גם לדוח הזה, מאחר שזה מאוד רלוונטי לדיון על האינטרנט גם.

יפעת ברק-צ'ייני: וגם בנושא של, למשל, בנושאים שקשורים לשואה, בנושאים של הכחשת שואה, יש הרבה מקום לרגולציה שישראל יכולה באמת להוביל ברמה הבין-לאומית, רגולציה גם במדינות מסוימות, שזה, קודם כול, הכלי הכי חשוב בעיניי במקרה הזה.

יפעת ברק-צ'ייני: היא גם תמנע הרבה מהתופעות שאנחנו רואים היום, בין היתר, הנושא שהחברות יכולות להחליט על הגדרות שונות ועל אכיפה שונה וגם את הקפיצה שיש מרשת לרשת בעצם בתחום הזה, שכשכל רשת מחזקת את ההגדרות שלה או מחזקת את האכיפה, בעצם קופצים לרשת חדשה, לרשת אחרת.

יפעת ברק-צ'ייני: אחד האנשים שצוינו במתווה הוא דיודונה, מ'באלה מ'באלה דיודונה, צרפתי שפשוט עבר מרשת לרשת כל פעם שמישהו - - - איזושהי חקיקה יותר מקיפה ויותר סטנדרטית במדינות תמנע גם את האפשרות הזאת של קפיצה מרשת לרשת ותהפוך פחות אטרקטיבית.

יפעת ברק-צ'ייני: בנושא ההגדרות שעלה במתווה בצורה מאוד ברורה, לפני כשבועיים הקונגרס היהודי העולמי והפייסבוק ואונסק"ו, עוד ארגון שאנחנו עובדים איתו הרבה בתחום הזה, בעצם השיקו שירות שבארץ אני מקווה שהוא יהיה זמין בשבועות הקרובים.

יפעת ברק-צ'ייני: הוא זמין במדינות דוברות אנגלית: אוסטרליה, ניו זילנד, אירלנד, בריטניה, ארצות הברית.

יפעת ברק-צ'ייני: שירות בנושא של הנגשת מידע בתחום השואה.

יפעת ברק-צ'ייני: בעצם במדינות האלה יש חיפוש של כמעט כל נושא שקשור לשואה, להכחשת השואה, ובאמת רשימה מאוד מקיפה של מושגים רלוונטיים שפייסבוק כינסה יחד עם המון נציגים ומומחים ברחבי העולם שיכולים להיות רלוונטיים, שזה לא רק המושגים ההזויים שאנחנו חושבים עליהם.

יפעת ברק-צ'ייני: זה בעצם מקפיץ הודעה למשתמשי פייסבוק כשהם עוסקים בחיפוש של אחד המושגים האלה, שגם מסבירה בקצרה מהי השואה וגם מפנה לאתר של הקונגרס היהודי העולמי ואונסק"ו aboutholocaust.org שבו יש מידע בסיסי, חשוב ורלוונטי בנושא השואה, בעצם עובדות בנושא השואה.

מיכל וונש: תודה, יפעת.

מיכל וונש: אם אני יכולה רק לבקש, ממש תסכמי בקצרה כי אנחנו בזמן קצוב.

מיכל וונש: זאת הדוגמה אולי החשובה ביותר שאנחנו נשמח גם לשמוע משאר הרשתות לגביה, מכיוון שהיא באמת השימוש הכי נכון, לא שימוש בינארי של חסימה או אפשור, אלא שימוש של חינוך.

מיכל וונש: זו דוגמה מאוד מאוד חשובה.

מיכל וונש: אנחנו נשמח לשמוע עליה גם מהרשתות האחרות ומה עוד ניתן לעשות עם הכלי הזה.

מיכל וונש: אם אני אוכל לבקש, רק ממש בקצרה תוכלי לסכם כדי שניתן להם צ'אנס להשתתף.

מיכל וונש: יש עוד הרבה אנשים בזום.

יפעת ברק-צ'ייני: זו הנקודה האחרונה שלי בנושא של באמת השימוש בזה.

יפעת ברק-צ'ייני: אנחנו מקבלים את זה גם מרשתות האחרות.

יפעת ברק-צ'ייני: וכאן אני רוצה לציין כמובן את העובדה שפייסבוק, וזה גם בשביל המתווה, היא הרשת היחידה שיש לה אשת קשר ספציפית לתחום הזה.

יפעת ברק-צ'ייני: אני חושבת שאפשר להכניס למתווה בקשה מהחברות בעצם שיהיו אנשי קשר שמוקדשים לקידום הנושא הזה.

יפעת ברק-צ'ייני: שמבינים אותו.

יפעת ברק-צ'ייני: ואני חושבת שעם פייסבוק זה באמת מראה את התוצאות הכי טובות עם ג'ורדנה שפה בשיחה, ואני יודעת שאנחנו עושים איתם עוד ועוד.

יפעת ברק-צ'ייני: שוב תודה ותודה על ההתחשבות.

מיכל וונש: תודה רבה, יפעת.

מיכל וונש: (נושאת דברים באנגלית ולהלן תרגומם: עוברים לאנגלית כי הדוברים הבאים שלנו יהיו נציגי הפלטפורמות השונות שכאן איתנו היום.

מיכל וונש: ושיתוף הפעולה איתכם היה מאוד חשוב, וזה מאוד חשוב שיפעת בדיוק הזכירה את הפרויקט המשותף הזה עם הקונגרס היהודי העולמי, אתם יודעים, כדי להיות מסוגלים לנצל את היכולת החינוכית של הסימון כדי ללחוץ ולקבל מידע עבור אלה העוסקים בהכחשת השואה או בהפרה שלIHRA .

מיכל וונש: וזה חשוב שנטפל בנושא ההגדרה של IHRA, באימוצה השלם למעשה, ולא רק באימוץ חלקים נוחים שלה.

מיכל וונש: חלק מהסיבה היא שאין לנו הגדרה הוליסטית.

מיכל וונש: אז כמובן זה מאפשר לנו לעבור דרך הסדקים בדיוק בדרך שהיינו מבקשים כדי למנוע.

מיכל וונש: וכפי שאמרתי, קבלת הגדרת העבודה של IHRA – כולל הדוגמאות, כולל דה-לגיטימציה, דמוניזציה וסטנדרטים כפולים נגד מדינת ישראל – היא בדיוק הצורה שמאפשרת לנו להתגנב דרך הסדקים של מה שאנחנו רוצים למנוע.

מיכל וונש: ולכן אנחנו הולכים למעשה עכשיו לדון עם הנציגים השונים שיש לנו.

מיכל וונש: מי כאן?

מיכל וונש: טוויטר?

מיכל וונש: אני רואה את אליזבת קנטר.

מיכל וונש: ראיתי.

מיכל וונש: טיקטוק כאן.

מיכל וונש: )

שלומית אבינח: כולם פה.

מיכל וונש: (נושאת דברים באנגלית ולהלן תרגומם: כולם פה.

מיכל וונש: אז פנטסטי.

מיכל וונש: אז אולי נתחיל עם ליז ונתקדם ברשימה בלי סדר מיוחד.

מיכל וונש: מה שלומך, ליז?

מיכל וונש: תודה על היותך כאן איתנו.

מיכל וונש: )

אליזבת קנטר: (נושאת דברים באנגלית ולהלן תרגומם: תודה רבה.

אליזבת קנטר: יש לי כמה הערות מוכנות שאני אנסה לעבור עליהן במהירות.

אליזבת קנטר: אני יודעת שאין לנו הרבה זמן.

אליזבת קנטר: אז אני רק רציתי לומר תודה רבה.

אליזבת קנטר: אני ליז קנטר.

אליזבת קנטר: אני מפקחת על קשרי ממשל של טיקטוק בישראל.

אליזבת קנטר: אני כמובן אסירת תודה להיות כאן היום.

אליזבת קנטר: אני גם רוצה להושיט את איחוליי הטובים ליושב-ראש ביטן.

אליזבת קנטר: לפני שאני מדברת יותר על הנושא של השולחן העגול של היום, אני רוצה כמובן להדגיש שהעדיפות העליונה שלנו היא לקדם חוויה בטוחה ומקבלת כדי שכל אחד יוכל להיות חופשי לבטא את עצמו בטיקטוק.

אליזבת קנטר: אני אנסה לקצר את הערותיי לטובת הזמן.

אליזבת קנטר: אז אני רק רוצה להבליט במהירות את שלושת הדרכים העיקריות שבהן אנחנו מטפלים בקהילת משתמשים שלנו.

אליזבת קנטר: הנחיות הקהילה שלנו משקפות את הערכים שלנו ומסבירות את סוג ההתנהגות שאנחנו מרשים בקהילה שלנו.

אליזבת קנטר: אנחנו אוכפים את הכללים האלה, כמו פלטפורמות אחרות, דרך שילוב של טכנולוגיות ואלפי-אלפי מנטרים שממוקמים ברחבי העולם.

אליזבת קנטר: בישראל יש לנו מנטרים דוברי עברית ודוברי ערבית שעובדים איתנו.

אליזבת קנטר: אנחנו כמובן פיתחנו מדיניות בטיחות חלוצית, אנחנו משקיעים בטכנולוגיות חדישות כגון התאמת תמונה, כלים רגישים לאיתור מילים, למידת מכונה, מסווגים, שעובדים ברקע באופן פרואקטיבי כדי לסמן תכני שנאה ותכנים קיצוניים פוטנציאליים בפלטפורמה שלנו.

אליזבת קנטר: בנוסף, אנחנו גם עשויים להסיר סימנים שעלולים לרמז אולי על התנהגות אנטישמית או אולי על שנאה בפלטפורמה שלנו.

אליזבת קנטר: )

מיכל וונש: (נושאת דברים באנגלית ולהלן תרגומם: ליז, איך טיקטוק מגדירה אנטישמיות, אם יורשה לי לשאול?)

אליזבת קנטר: (נושאת דברים באנגלית ולהלן תרגומם: חשבתי שאת עלולה לשאול זאת.

אליזבת קנטר: אנחנו מגדירים שיח שנאה לכל קהילה מוגנת.

אליזבת קנטר: אנחנו מחפשים הערות שעלולות להיות מעוררי שנאה כלפי הקהילה המוגנת.

אליזבת קנטר: אני מנחשת ששאלת אם אימצנו פורמלית את הגדרת IHRA.

אליזבת קנטר: )

מיכל וונש: אנחנו לא שם עדיין.

אליזבת קנטר: (נושאת דברים באנגלית ולהלן תרגומים: אנחנו לא מתייחסים להגדרת IHRA כשאנחנו נגשים לקבוצות המוגנות שלנו באותה מידה כשזה מגיע לשיח שנאה.

אליזבת קנטר: )

מיכל וונש: (נושאת דברים באנגלית ולהלן תרגומים: אוקיי.

מיכל וונש: ואיך זה עובד?

מיכל וונש: אז האם אנחנו לא חושבים שצריכה להיות הגדרת צורות שונות של שיח שנאה כפי שהן נוכחות בפלטפורמות?

מיכל וונש: שוב, אם אני חייבת להשתמש בדוגמה של הכחשת השואה, בסרטוני דעה וכן הלאה, שדיברנו עליהם לפני כן, האם יש איזשהו שיקול לאמץ הגדרה ספציפית לסוג אחר של, כמובן לא באופן מיוחד אנטישמיות, אלא של צורה אחרת של שנאה?

מיכל וונש: ומכיוון שיש לנו הגדרה לאנטישמיות, אני מתחילה שם.

מיכל וונש: קרוב לוודאי שיש, את יודעת, הגדרות נוספות שצריך לשקול גם.

מיכל וונש: אנחנו פשוט לא דנים עליהן כאן היום.

מיכל וונש: ולכן כמובן אני לא רוצה להוציא אותן מן הכלל.

מיכל וונש: אבל אני שואלת ספציפית אם יהיו ומה צריך לקרות כדי שיהיה אימוץ של ההגדרה של אנטישמיות, שאומצה בערך על יד 20 מדינות ברחבי העולם וכמובן, את יודעת, על ידי ארגונים גדולים וחשובים אחרים וכן הלאה.

מיכל וונש: )

אליזבת קנטר: (נושאת דברים באנגלית ולהלן תרגומים: כן, כמובן.

אליזבת קנטר: כפי שאמרתי, מדיניות שיח השנאה שלנו, שמתפרסמת באתר האינטרנט שלנו, מכסה את כל האנשים בהתבסס על מאפיינים הגנתיים, כמובן, כולל יהודים.

אליזבת קנטר: זה כולל ביטויים רטוריים ופיזיים של שנאה כפי שצוינו בהגדרת IHRA.

אליזבת קנטר: אנחנו מנסים לאמץ גישה לשיח שנאה שהמנטרים שלנו יכולים לפרש ולנסות לחסום בדרך שבה אנחנו מחנכים את המנטרים שלנו על שיח השנאה.

אליזבת קנטר: אבל אני חושבת שזהו שיח מתמשך על הגדרת IHRA.

אליזבת קנטר: אנחנו רואים בכל סוג של תוכן שנאה, שקורא או מסית לאלימות נגד ישראלים או יהודים, כסוג של תוכן שעלול להפר את הנחיות הקהילה שלנו.

אליזבת קנטר: אבל אין לנו התייחסות ספציפית בהנחיות האלה להגדרת IHRA.

אליזבת קנטר: )

מיכל וונש: (נושאת דברים באנגלית ולהלן תרגומים: תודה, ליז.

מיכל וונש: אנחנו בדיוק דנו עם פייסבוק על היכולת להשתמש, את יודעת, בפלטפורמה ככלי חינוכי מאשר כצנזורה.

מיכל וונש: האם זה משהו שטיקטוק עוסקת בו?)

אליזבת קנטר: (נושאת דברים באנגלית ולהלן התרגום הסימולטני: כן, בהחלט.

אליזבת קנטר: רציתי בדיוק לדבר על זה בהחלט.

אליזבת קנטר: ביום הזיכרון לשואה יחד עם הסוכנות היהודית וגם עם הקונגרס היהודי העולמי אנחנו בבריטניה, למשל, עבדנו יחד עם הקרן לחינוך זיכרון השואה ולמניעת הפצת דברי אנטישמיות, יצרנו סרטונים חינוכיים לאותם משתמשים שמחפשים תכנים שקשורים לשואה ולהכחשת שואה.

אליזבת קנטר: בסוף של דבר, הם הגיעו לאותו תוכן חינוכי שאנחנו יצרנו.

אליזבת קנטר: אנחנו אפילו לקחנו את זה רחוק יותר.

אליזבת קנטר: כשאנשים משתמשים במונחי חיפוש מסוימים, תמיד יפנו אותם לאותו אתר של תכנים חינוכיים.

אליזבת קנטר: זה לא רק קשור לשואה, זה גם בנושא של מהי אנטישמיות, מהו אדם יהודי.

אליזבת קנטר: בעצם בקרוב מאוד אנחנו נכין רשימה שלמה של תוכן חינוכי שכזה.

אליזבת קנטר: בבריטניה זה עבד מצוין.

אליזבת קנטר: אנשים הגיבו מעולה לאותו תוכן.

אליזבת קנטר: ראינו שאולי חלק מאנשים פשוט לא מודעים לשואה.

אליזבת קנטר: אבל כמובן הדבר הזה הוא מאוד טרגי, ולכן אנחנו ניסינו לגייס ולאפשר להם את התוכן החינוכי.

אליזבת קנטר: וההבנה שלנו היא שהגישה כרגע היא להתמקד ולעשות את זה בשווקים אחרים, לא רק בבריטניה, ובארגונים אחרים באמצעות הקונגרס היהודי והארגונים האחרים.

אליזבת קנטר: )

מיכל וונש: (נושאת דברים באנגלית ולהלן התרגום הסימולטני: מדהים.

מיכל וונש: ראשית, תודה רבה על כך, ליז.

מיכל וונש: ותודה על כך שאתם כל הזמן מעורבים באופן מתמשך בתהליך הזה.

מיכל וונש: וזה דבר קריטי לטפל, כפי שאמרתי, לא רק בתופעות חד-פעמיות של אנטישמיות, אלא בשנאה באופן כללי ובהפצת מידע כוזב באופן כללי שאותו אנחנו רואים כאתגר גלובלי שאנחנו כולנו מתמודדים איתו.

מיכל וונש: והייתי אומרת שאנטישמיות היא אחת מהדוגמאות המובהקות לכך.

מיכל וונש: אז, תודה על המחויבות ועל מעורבות שלכם.

מיכל וונש: אני בטוחה שנמשיך את השיחה הזאת כמובן יחד עם עוד משרדים ממשלתיים שלנו ונעבוד ביחד.

מיכל וונש: אבל שוב, כמובן, דבר אחד שהייתי רוצה לומר, החשוב ביותר, הוא גישה הוליסטית וגישה מקיפה, כך שאנחנו נוכל בעצם למעשה לסגור את החלון הזה ולפתוח מצד שני חלון אחר.

מיכל וונש: תודה רבה.

מיכל וונש: מפייסבוק יש לנו את ג'ורדנה קטלר איתנו כאן.

מיכל וונש: ג'ורדנה נמצאת כאן ותודה רבה על כך שאת איתנו כאן ועל המעורבות המתמידה שלכם יחד עם הוועדה שלנו ועם המשרדים השונים וכמובן עם הקונגרס היהודי ששמענו עליה, וכל דבר אחר שאנחנו צריכים להיות מודעים לו בכל הקשור להתקדמות עם IHRA וכן הלאה.

מיכל וונש: מה שלומך?)

ג'ורדנה קטלר: (נושאת דברים באנגלית ולהלן תרגומם: בסדר גמור.

ג'ורדנה קטלר: אני אדבר באנגלית או בעברית?

ג'ורדנה קטלר: אני לא בטוחה.

ג'ורדנה קטלר: )

מיכל וונש: (נושאת דברים באנגלית ולהלן תרגומם: לבחירתך, לבחירתך.

מיכל וונש: )

ג'ורדנה קטלר: (נושאת דברים באנגלית ולהלן התרגום הסימולטני: אז אני פשוט אשאר עם האנגלית.

ג'ורדנה קטלר: רק רציתי להודות גם ליושב-ראש ביטן ולך, מיכל, על כל העבודה הקשה שאתם עושים על מנת להביא אותנו כאן.

ג'ורדנה קטלר: כשהייתי פעם הראשונה בוועדה הזאת, שהייתה רק לפני כמה חודשים בקיץ האחרון, אנחנו המשכנו לנסות להראות את אותה התקדמות שאנחנו עשינו.

ג'ורדנה קטלר: הייתי רוצה להגיד מאותה בעצם תוכנית הראשונית של המאבק בסטריאוטיפים של עם היהודי – זו מדיניות שאנחנו מיישמים מאוגוסט בהנחיות של זיהוי של דיבור שנאה, למשל, כל הבנקים והכחשה של השואה, כל העניין הקשור לשליטה במניעים הכלכליים של העולם.

ג'ורדנה קטלר: אני חושבת שזה מאוד חשוב בעצם להסתכל על זה מבחינה הוליסטית, לדעת כיצד אנחנו רואים את עצמנו וכיצד מיישמים את הכללים.

ג'ורדנה קטלר: חשוב מאוד להסתכל על זה לא רק כאיזשהו חלק מהמדיניות, אלא כל המדיניות שלנו צריכה להיות קונספט אחיד.

ג'ורדנה קטלר: דבר ששמתי לב בדוח מהמשרד שראינו אותו הוא למעשה לאתגר ולאתר את האנשים המסוכנים ואינדיבידואלים מסוימים.

ג'ורדנה קטלר: זה לא בתוך ההנחיות שלנו בכל הנוגע לדיבור שנאה, אלא למעשה לאיתור של – יש מדיניות אחרת שמתמקדת בבידוד ובהתנהגות של אנשים שמוגדרים כמסוכנים, בין אם להרשות להם להיות בפייסבוק או לא.

ג'ורדנה קטלר: ושוב דיברנו על כמה דוגמאות.

ג'ורדנה קטלר: אנחנו מסתכלים אם התנהגות שמתרחשת אולי בפוסט אחד, אבל אנחנו מסתכלים גם על ההתנהגות שלהם בעולם האמיתי.

ג'ורדנה קטלר: אנחנו חושבים שכל הצעדים האלה ביחד הם חלק מהגישה ההוליסטית שאנחנו נוקטים בה על מנת להיאבק באנטישמיות.

ג'ורדנה קטלר: אבל זה לא רק זה.

ג'ורדנה קטלר: אנחנו רוצים להיות חלק פעיל בכל מה שקשור לחינוך לזיכרון השואה.

ג'ורדנה קטלר: והדבר הזה מאוד חשוב ברמה הגלובלית.

ג'ורדנה קטלר: ולכן אנחנו תומכים, למשל, בקיר של יד ושם: I remember, עבודה של הקונגרס היהודי באינטרנט ביום השואה.

ג'ורדנה קטלר: השנה אנחנו גם בהחלט נעבוד על זה פה בישראל ובכל מקום בעולם יחד עם ארגונים השונים.

ג'ורדנה קטלר: אנחנו נדבר על זה בעוד כמה חודשים.

ג'ורדנה קטלר: שוב תודה שהזמנתם אותי.

ג'ורדנה קטלר: אני אשמח לענות על כל שאלה כמובן כמו תמיד.

ג'ורדנה קטלר: וזה מאוד חשוב שנמשיך ואנחנו ננקוט בעוד צעדים ונוכל להתקדם בסוגיה החשובה הזאת.

ג'ורדנה קטלר: )

מיכל וונש: (נושאת דברים באנגלית ולהלן תרגומם: תודה רבה, ג'ורדנה.

מיכל וונש: ואנחנו נשמע מנציג של טוויטר, רונן קסטלו.

מיכל וונש: רונן, אם לא אכפת לך, להתחיל אפילו עם השאלה שהשרה שאלה לפני שהיא עזבה, ואולי אני אכליל קצת יותר: איך טוויטר קובעת אילו הצהרות להסיר ואילו להשאיר?

מיכל וונש: היא שאלה באופן ספציפית על חמינאי, כמובן, הקורא לרצח העם, שזה נראה מפר משהו.

מיכל וונש: אבל אנחנו תהינו על כך.

מיכל וונש: ואם אתה אפילו יכול להתייחס לשאלה למה טוויטר עד כה לא טיפלה בהכחשת השואה בפלטפורמה שלכם.

רונן קסטלו: (נושא דברים באנגלית ולהלן התרגום הסימולטני: אז שוב תודה רבה, כפי רבים פה אמרו כבר, על כך שהזמנתם להשתתף ביום הזה.

רונן קסטלו: ואנחנו השתתפנו גם במפגש האחרון באוקטובר ולפני זה ביולי.

רונן קסטלו: ואנחנו בהחלט נמשיך לעשות את זה.

רונן קסטלו: ותודה רבה על כך ששיתפתם את הדוח לפני כמה ימים.

רונן קסטלו: אנחנו עדיין קוראים את זה ואנחנו רוצים להיות מעורבים הרבה יותר עמוק בזה בעוד כמה ימים ושבועות.

רונן קסטלו: אנחנו כרגע קוראים את זה ומנתחים את זה.

רונן קסטלו: ואני בהחלט אעביר את הנייר הזה לאותם צוותים שעובדים על פיתוח מדיניות וגם כמובן לאותם הסוכנים שעובדים על מימוש המדיניות שלנו.

רונן קסטלו: וזה דבר שחשוב לומר.

רונן קסטלו: לגבי השאלה ששאלת, כפי שכבר אמרנו בפגישות הקודמות, הכחשת שואה ואנטישמיות נכנסות תחת הסעיף שלנו של תוכן דיבור שנאה, דה-הומניזציה של משתמשים שונים, וכמובן האדרה של אלימות או הכחשה של אירועים היסטוריים אלימים.

רונן קסטלו: והמדיניות הזו, אם יורשה לי לומר, ואני הכנתי כמה הערות, אבל אני רוצה רק לומר שני דברים בכל הנוגע למדיניות הזאת שלנו, מכיוון שהיא עודכנה פעמים מאז שאנחנו נפגשנו באוקטובר.

רונן קסטלו: ואז אני רק אתן לכם שתי דוגמאות.

רונן קסטלו: בדצמבר המדיניות הזאת עודכנה על מנת להתייחס לשפה שגורמת לדה-הומניזציה של אנשים על בסיס של מוצא, מדינה או גזע.

רונן קסטלו: וזה כבר אסר על השפה אשר למעשה מייצרת דה-הומניזציה של אנשים על בסיס של קסטה, של דת וכן הלאה.

רונן קסטלו: כמו שפייסבוק אמרו, זה בדיוק ההכרה בכך שדה-הומניזציה של אדם און-ליין מובילה למעשה למעשים.

רונן קסטלו: וג'ק דורסי, היושב-ראש שלנו, למעשה דיבר שבעולם האמיתי הנזק הזה מתחרש והופך לשיקול מאוד מהותי גם בעולם של און-ליין כשאנחנו בונים את המדיניות שלנו ומיישמים אותה.

רונן קסטלו: ואם יורשה לי לומר, בינואר לאחר אותו עדכון של דצמבר, המדיניות של התנהגות מונעת שנאה עודכנה שוב על מנת למנוע הטרדה של משתמשים כמובן או אפליה נגד משתמשי האתר שלנו על בסיס של – כפי שאתם רואים, הינה אלה שני העדכונים שאנחנו עשינו ואתם בהחלט רואים שאנחנו הולכים ליישם את זה יותר ויותר יחד עם עוד אזורים.

רונן קסטלו: כלומר, מדובר כאן, למשל, על מניעת פעילות מרוכזת, פוגענית.

רונן קסטלו: כלומר, על מנת למנוע כנופיות או תנועות אשר למעשה מובילות לנזק בטוויטר עצמה ובעולם בחוץ, כלומר, בין אם מדובר בארצות הברית או מדיניות הגלובלית שלנו.

רונן קסטלו: אנחנו למעשה התחלנו במאמץ הזה וזה חלק ממאמץ רב שאנחנו עושים בניסיון למנוע תיאום של פעילויות מזיקות.

רונן קסטלו: שוב, כשאנחנו מדברים על שני מפגשים האחרונים שלנו, וזה שוב, זו הגישה המתפתחת של הצהרות שונות של מנהיגי העולם.

רונן קסטלו: פה כמובן אזור מאוד רגיש לכל החברה העסקית כמובן וגם לנו, לטוויטר.

רונן קסטלו: שוב הצהרות האלה מקבלות תשומת לב רבה וכמובן מייצרות תגובה המונית.

רונן קסטלו: )

מיכל וונש: (נושאת דברים באנגלית ולהלן תרגומם: היית אומר באופן קונסיסטנטי ושוויוני לגבי כל מנהיגי העולם?

מיכל וונש: כלומר, הזלזול בקריאה לרצח העם היא עדיין בעינה עומדת.

מיכל וונש: אני שונאת להיות כל כך ספציפית, רונן.

מיכל וונש: אבל אני לא יודעת איך רצח העם חומק בין הסדקים.

מיכל וונש: אז הייתי שמחה להבין אם המדיניות הזו, אתה יודע – ואני מבינה שמנהיגי העולם חייבים לקחת אחריות גדולה ומחויבות גדולה, וכן הלאה.

מיכל וונש: לכן אני שואלת: איך זה שמשטר טרור, שמטיל טרור על אזרחיו, שתולה עיתונאים ומפר זכויות אדם, וקורא לרצח עם ומפתח יכולת גרעינית, נשאר בטוויטר וקורא לרצח העם?

מיכל וונש: מה במדיניות הזאת חסר?

רונן קסטלו: (נושא דברים באנגלית ולהלן התרגום הסימולטני: את התייחסת לעובדה בעצמך ששוב – אנחנו קראנו בפומבי, ג'ק דורסי עשה את זה לפני כבר שנים, לממשל באירן לאפשר לאזרחי אירן להיות בטוויטר ולהיות מעורבים בשימוש בטוויטר ולדרוש מהמנהיגים לבוא בחשבון איתם בטוויטר.

רונן קסטלו: וזו, למעשה, עמדתנו בנוגע להשתפות אזרחי אירן בטוויטר.

רונן קסטלו: שוב, המדיניות שלנו כלפי מנהיגי העולם באינטראקציה ישירה עם בעלי תפקידים שונים או הערות לגבי סוגיות צבאיות או כלכליות ואו מדיניות – שוב אתם יכולים להבין, והן באופן כללי לא בהפרה של זכויות המוגדרות בטוויטר.

רונן קסטלו: ובשבוע האחרון אנחנו שלחנו מכתב לשרה שכשאנחנו מדברים על המדינות ונציגי המדינות, אנחנו נדגיש שהנוכחות שלהם בפלטפורמה – כי למעשה עניין הציבור שיש להם והעובדה שהמנהיג שלהם אמר את זה מדובר כאן למעשה בעיתונות מסוגה.

רונן קסטלו: שוב, במהלך השנים האחרונות אנחנו הפגנו שזה אזור של מדיניות מתפתחת.

רונן קסטלו: באמצעות אותו מסמך של מתווה מדיניות שהוצג לנו לפני כמה ימים ואנחנו בהחלט בזה כבסיס של המשך מעורבות של העבודה עם משרדים בארץ.

רונן קסטלו: אנחנו נמשיך להיות מעורבים בכך, כפי שכבר עשינו בשני המפגשים הקודמים.

רונן קסטלו: )

מיכל וונש: (נושאת דברים באנגלית ולהלן התרגום הסימולטני: כלומר, אני שוב מתעקשת, אתה בתור נציג של טוויטר, כמובן לא אתה באופן אישי, אבל בתור נציג של טוויטר, אני באמת חושבת שאתם צריכים לתת הרבה יותר מחשבה לשימוש במילים "רצח העם".

מיכל וונש: כי מדובר פה לא רק במנהיגים הפוליטיים של המדינה שלי, זה משפיע גם על הילדים שלי, משפיע עליי ועל הנכדים העתידיים שלי.

מיכל וונש: לכן, אני חושבת זה פשוט עניין של סיבה ותוצאה.

מיכל וונש: זה לא באמת מקרה בוחן של משהו שאנחנו צריכים להמשיך ולהתמקד כמה שיותר ולראות – איפה היא בעצם המשכיות ביישום של אותה מדיניות שאתם מגדירים?

מיכל וונש: אנחנו מדברים על מדיניות ועל שקיפות, ואז על היישום של אותה מדיניות בצורה שווה.

מיכל וונש: בוא נדבר על הכחשת שואה או על קריאות לרצח עם נגדי, כאזרחית, עדיין באוויר, אז אני מוצאת זאת כמשהו שלא רק צריכים לדבר עליו, אבל בהחלט תתייחס לזה ולקחת אחריות עליו.

מיכל וונש: ולמעשה, העם האירני לא יכול לדרוש מחמינאי אחריות, כי, כפי שאתה יודע, זה לא עבד כל כך, הקריאה לאפשר להם חשבונות טוויטר.

מיכל וונש: אבל לי יש חשבון טוויטר, ולכן אתם הפלטפורמה שאני משתמשת ופונה אליכם כמשתמשת טוויטר ושואלת: איפה אחריות שלכם לדרוש משתמשים של טוויטר לקחת אחריות גם?

מיכל וונש: אנחנו יכולים להמשיך את השיחה הזאת.

מיכל וונש: אבל, יש לך עוד משהו שאתם רוצים להוסיף?)

יעקב דלל: (נושאת דברים באנגלית ולהלן התרגום: או אולי רק תווית אחת.

יעקב דלל: )

מיכל וונש: (נושאת דברים באנגלית ולהלן התרגום הסימולטני: כן.

מיכל וונש: שוב נושא התיוג, למשל, דיברנו על זה.

מיכל וונש: הפוטנציאל לתיוג והכלים של תיוג, זה יהיה דבר מאוד מועיל, אולי אפילו יותר טוב מצנזורה.

מיכל וונש: זה יאפשר לציבור לא רק להיות מודע למה המנהיג הבין-לאומי ההוא אומר, אלא גם ולדעת מה זה ושלמעשה רצח עם זה משהו שלראשונה נולד כתוצאה של מלחמת העולם השנייה, בגלל שהיו, ויותר גרוע, יש רציחות עם היום.

מיכל וונש: והפקודה של "לעולם לא", ואני אומרת את זה שוב ושוב, היא לא רק להסתכל על העבר.

מיכל וונש: לכן זה לא רק הבעיה של אנטישמיות.

מיכל וונש: הפקודה של "לעולם לא" היא הצהרה פרוספקטיבית, בהווה ובעתיד.

מיכל וונש: ובעולם שאנחנו מביטים מסביב שוב ושוב אנחנו רואים את זה.

מיכל וונש: ולמעשה, לא קיימנו את המחויבות הזאת של "לעולם לא".

מיכל וונש: אני חושבת שאנחנו חייבים להמשיך את השיחה הזאת, מכיוון שרצח עם, אתם יודעים, הוא משהו שאנחנו בהחלט ראינו בהיסטוריה ואנחנו רואים את זה גם עכשיו, ובעזרת השם, לא נראה את זה בעתיד אם אנחנו משתפים פעולה כדי לוודא שסוג כזה של שנאה והסתה לא מורשים, אלא אם כן יטופלו באמצעות כלים חינוכיים וכן הלאה.

מיכל וונש: אני לא יודעת.

מיכל וונש: אני בטוחה שאנחנו נמשיך להיות מעורבים בסוגיה הזאת שוב ושוב.

מיכל וונש: אוקיי.

מיכל וונש: יש לנו את נועה אלפנט לפלר, נציגת גוגל.

מיכל וונש: ) נועה, שלום.

מיכל וונש: תודה שאת פה איתנו.

מיכל וונש: אפשר גם לעבור לעברית אם יותר נוח.

מיכל וונש: סתם נתקענו באנגלית איכשהו.

מיכל וונש: אבל איך שנוח.

נועה אלפנט לפלר: שלום לכולם.

נועה אלפנט לפלר: צוהריים טובים.

נועה אלפנט לפלר: אני אעשה את זה בעברית, אפשר גם באנגלית אם צריך.

נועה אלפנט לפלר: אז תודה על ההזמנה ותודה על העיסוק המתמשך בסוגיה החשובה הזו.

נועה אלפנט לפלר: אני אזכיר, דיברנו כבר גם בדיונים הקודמים, יוטיוב מתייחסת לנושא הזה מאוד ברצינות.

נועה אלפנט לפלר: ובמדיניות שלנו יש ארבעה תחומים שבעינינו נותנים מענה כולל: הסרה של תכנים מפרים; קידום של תכנים מהימנים; צמצום הפצה של תכנים בעייתיים; ותגמול ליוצרים שמעודדים שיח אחר, שיח של סובלנות וכן הלאה.

נועה אלפנט לפלר: שינויי מדיניות קורים מעת לעת.

נועה אלפנט לפלר: ב-2019 היה שינוי מאוד משמעותי בעניין הזה, שבמסגרתו כמובן היה גם הנושא של הכחשת השואה.

נועה אלפנט לפלר: בחודשים האחרונים נפגשנו עם חלקכם, עם המשרדים השונים, גם דיברנו בצורה יותר מעמיקה על האופן שבו המדיניות הזאת מיושמת.

נועה אלפנט לפלר: אני מאוד שמחה לומר שבחודשים האחרונים גם הייתה לנו הזדמנות יוצאת דופן, ששמחנו לנצל אותה להציע תמיכה לתנועה למאבק באנטישמיות ברשת.

נועה אלפנט לפלר: אולי ראש התנועה ידבר בהמשך אם יהיה לכך זמן, וכך גם יכולנו לתמוך בעשייה של החברה האזרחית בנושא הזה.

נועה אלפנט לפלר: אז זה ערך מוסף שאנחנו שמחים שהתאפשר.

מיכל וונש: תודה רבה, נועה.

מיכל וונש: אין לי שאלות ספציפיות.

מיכל וונש: אני חושבת שמה שחשוב מאוד הוא כמובן המשך שיתוף הפעולה גם עם הפלטפורמות.

מיכל וונש: אני חושבת שזאת הדרך קדימה כדי להבין.

מיכל וונש: ואני שוב אומר את זה לקראת הדובר הבא, שלא מדובר אך ורק באנטישמיות.

מיכל וונש: אני חושבת שאנחנו עדים לאתגר משותף לכל מדינות העולם, לכל אזרחי העולם.

מיכל וונש: (נושאת דברים באנגלית ולהלן תרגומם: יש לנו את ג'ואל פינקלשטיין איתנו.

מיכל וונש: ג'ואל היה יועץ לכוח המשימה הבין-פרלמנטרי שאנחנו הקמנו כתוצאה של כמה דיונים שקיימנו כאן בכנסת באמת לייעץ לממשלות ברחבי העולם.

מיכל וונש: החברים של כוח המשימה הזה הם מקנדה, מארצות הברית, מבריטניה ומאוסטרליה.

מיכל וונש: וזה מאוד חשוב שאנחנו עושים זום-אאוט לדקה לפני שאנחנו שומעים מהאקטיביסט שלנו שהיה מעורב עם המשרדים שלנו ומבין את זאת.

מיכל וונש: ואני כבר אמרתי כמה פעמים, אני יודעת, שאנטישמיות היא רק דוגמה צפויה של דיסאינפורמציה שמשתוללת בפלטפורמות הדיגיטליות ושמאיימת על היסודות של הדמוקרטיה.

מיכל וונש: ולכן ג'ואל נמצא איתנו, רק להציג לנו את הרעיונות שה-NCRI, שהוא מייצג, הציג גם למדינות אחרות, לממשלות אחרות גם.

מיכל וונש: ואני חושבת שלכל אחד כאן יש הרבה שאנחנו יכולים לשתף בנוגע לחובה להילחם בדיסאינפורמציה וכמובן בצורה האחת שאנחנו דנים עליה היום, שהיא המאבק באנטישמיות און-ליין.

מיכל וונש: ג'ואל.

מיכל וונש: )

קריאה: הוא לא נמצא.

מיכל וונש: (נושאת דברים באנגלית ולהלן תרגומם: ג'ואל לא נמצא פה.

מיכל וונש: אז נתתי לו הצגה נחמדה באמת, אבל הוא לא כאן.

מיכל וונש: בקה, אולי תראי אם לג'ואל יש בעיה.

מיכל וונש: ) ובינתיים, נעבור בעצם לכמה מהנציגים של החברה האזרחית.

מיכל וונש: חלקם במאבק ממש יום-יומי וכמובן בשיתוף פעולה – לא כמובן, לשמחתנו; זה לא צריך להיות מובן מאליו.

מיכל וונש: לשמחתנו, בשיתוף פעולה חשוב ומלא עם המשרדים השונים וגם כחלק מתוצאות הדוח כפי שאנחנו רואים אותן היום.

מיכל וונש: נמצא איתנו סשה, נכון?

מיכל וונש: היי, סשה.

מיכל וונש: Combat Anti-Semitism.

סשה רויטמן דרטווה: כן, שלום לכולם.

מיכל וונש: שלום, סשה.

סשה רויטמן דרטווה: אני לא רואה מי נמצא אצלכם בחדר.

סשה רויטמן דרטווה: אז תסלחו לי אם אני אעשה טעות בטייטלים.

סשה רויטמן דרטווה: אז השרים, השרות, חברי הכנסת, מכובדיי, קודם כול, מטעם התנועה העולמית למלחמה באנטישמיות שאני מייצג, אני רוצה להודות לממשלת ישראל שהובילה את הדבר הזה, את המאבק, וסיפקה את הכלים באופן תיאורטי על נייר.

סשה רויטמן דרטווה: אני חושב שזה צעד ראשון חשוב שלא נעשה עד היום.

סשה רויטמן דרטווה: אנחנו מאחרים בכמה שנים, בכמה שנים רבות.

סשה רויטמן דרטווה: המסמך הזה היה צריך לקרות ולהיות על השולחן של הוועדה כבר לפני המון שנים.

סשה רויטמן דרטווה: אז קודם כול, לראש הוועדה, לך מיכל ולכל מי שעסק בנושא, צמצמתם פער עצום בחצי שנה, וזה לא מובן מאליו.

סשה רויטמן דרטווה: אז תודה על העבודה, תודה על העשייה.

סשה רויטמן דרטווה: ותודה לכל אלו שעבדו במשרדים, שאנחנו בקשר באופן יום-יומי, כולל תודה לחברות האינטרנט שכן עושות, עושות הרבה, אבל לא עושות מספיק.

סשה רויטמן דרטווה: אני רוצה להתייחס לשלוש נקודות שבעיניי הן חשובות.

סשה רויטמן דרטווה: אחת, כמו שאומרים שמציון תצא תורה, אני חושב שמכנסת ישראל – ולכן אני גם מדבר בעברית – אני חושב שמכנסת ישראל יכול לצאת תהליך עבודה בין-לאומי של מה צריך לקרות.

סשה רויטמן דרטווה: והמסמך הזה הוא הבסיס.

סשה רויטמן דרטווה: המתווה הוא הבסיס.

סשה רויטמן דרטווה: והנושא הראשון שלדעתי צריכים לטפל בו הוא העבודה מול השכנים.

סשה רויטמן דרטווה: ציינת בתחילת הפתיח לג'ואל, שהוא חבר יקר, שצריך לעבוד על נושאים אחרים, גם איסלמופוביה.

סשה רויטמן דרטווה: אני חושב שבמציאות של מדינת ישראל, שבה יש לנו קשרים חדשים מול מדינות שכנות, ניתן לייצר גוף עולמי, ניתן לייצר כוח שהוא בין יהודים ומוסלמים כדי להילחם בשנאה.

סשה רויטמן דרטווה: היום השנאה נגד האיסלאם, נגד המוסלמים, היא גדולה, היא חזקה.

סשה רויטמן דרטווה: ואם אנחנו מתאחדים, יהודים ומוסלמים, זה נושא שיכול להיות מאוד מאוד חזק גם כדי לטפל, ולא להישאר רק בין עצמנו.

סשה רויטמן דרטווה: מוסלמים סובלים משנאה כמו היהודים ברחבי העולם.

סשה רויטמן דרטווה: יש גם שנאת יהודים שמגיעה מעולם האיסלאם, אבל אנחנו לא נתייחס לזה כרגע.

סשה רויטמן דרטווה: אז אני חושב שאם מהוועדה הזאת יכול לצאת חיבור עם מדינות אחרות, עם מדינות שכנות, ואפשר לצאת לדרך משותפת, זו יכולה להיות הצלחה מאוד גדולה כדי לא לשמור על השיח הזה כשיח נגד יהודים בלבד, כי זה גדול יותר.

סשה רויטמן דרטווה: הנושא השני הוא החינוך.

סשה רויטמן דרטווה: לא מספיק לעצור את השנאה ברשת.

סשה רויטמן דרטווה: לא משנים עמדה בלעצור בן אדם.

סשה רויטמן דרטווה: הוא יישאר באותה עמדה אם עצרנו אותו.

סשה רויטמן דרטווה: אם המדיניות והיישום של המדיניות הם לא נכונים, ואנחנו מדברים על השלב הבא, שהוא באמת לתת את הכלים הנכונים, לתת את הידע הנכון לבן אדם שכן מסית, זה לא יעבוד.

סשה רויטמן דרטווה: אנחנו חייבים להשתמש בכלים חדשים שקיימים היום, שלא משתמשים בהם מספיק, כי חברות האינטרנט, רובן, הן פלטפורמה לשיתוף תכנים, הן לא פלטפורמת תכנים.

סשה רויטמן דרטווה: אני קורא לפלטפורמות האלה, לחברות האינטרנט, כן להפוך להיות ולקחת אחריות להיות פלטפורמות של תכנים, כי אין להן דרך אחרת.

סשה רויטמן דרטווה: אי-אפשר לצאת מזה.

סשה רויטמן דרטווה: ואני מודה באמת למה שיפעת אמרה מקודם ולעבודה של ג'ורדנה על יישום של אתר אינטרנט לחינוך השואה.

סשה רויטמן דרטווה: פרויקט מדהים שקובע רף חדש לחברות אחרות.

סשה רויטמן דרטווה: אז אני קורא לטוויטר, לפייסבוק, לגוגל ולאחרות, כן לקחת בזה חלק ולעבור ממקום של צמצום השיח למקום של חינוך.

סשה רויטמן דרטווה: הנושא האחרון, שמבחינתי הוא קריטי, הוא כל מה שקורה מחוץ לחברות הגדולות.

סשה רויטמן דרטווה: השנאה היא כבר לא שם.

סשה רויטמן דרטווה: זו טעות להסתכל רק עליהן.

סשה רויטמן דרטווה: היא גם שם, שלא נחשוב אחרת.

סשה רויטמן דרטווה: אבל מזה שאנחנו חסמנו המון גורמים מלדבר בטוויטר, בפייסבוק, בגוגל ובמקומות אחרים, הם עברו לפלטפורמות מינוריות ומסוכנות יותר - - - וכאלו, ויש עשרות כאלו.

סשה רויטמן דרטווה: אי-אפשר לנתח אותן.

סשה רויטמן דרטווה: אין להן מנגנון של בקרה, אין להן את האנשים שיושבים, מנתחים את התוכן ומוחקים את התוכן.

סשה רויטמן דרטווה: והסכנה היא גדולה יותר.

סשה רויטמן דרטווה: מה שראינו בשנים האחרונות, שכל אילו שביצעו פיגועים נגד יהודים או נגד מיעוטים אחרים, הם לא היו בפייסבוק או בטוויטר.

סשה רויטמן דרטווה: הם היו בפלטפורמות אחרות.

סשה רויטמן דרטווה: והסכנה שם היא גדולה יותר.

סשה רויטמן דרטווה: אנחנו לא שומעים מהם, לא יושבים איתם, וזה מסוכן מאוד ואף יותר מפלטפורמות אחרות.

סשה רויטמן דרטווה: אז באמת תודה על העבודה, על השיח.

סשה רויטמן דרטווה: ואני חושב שזה מאוד חשוב לתחילה עבודה מצוינת, גם לעבוד מול ממשלות אחרות וגופים אחרים שצריכים לקבל את המסמך הזה וליישם את זה במדינות אחרות.

סשה רויטמן דרטווה: ותאפשרו רק כדי לסכם.

סשה רויטמן דרטווה: מה שקורה במדינת ישראל מבחינת רגולציה הוא בתוך מדינת ישראל.

סשה רויטמן דרטווה: המסמך הזה חייב לעבור למדינות אחרות כדי ליישם אותו במדינות אחרות בשיתוף פעולה בין-ממשלתי.

סשה רויטמן דרטווה: משרד החוץ, המשרד לעניינים האסטרטגיים ומשרד התפוצות יכולים לעשות את זה ביחד.

סשה רויטמן דרטווה: אז תודה רבה לכולם.

מיכל וונש: תודה רבה, סשה.

מיכל וונש: האמת שאנחנו נשמע מכם ברצף כדי שיהיה מקסימום זמן, ואז אני אגיב לכל הדברים שנאמרים יחד.

מיכל וונש: (נושאת דברים באנגלית ולהלן תרגומם: ארסן אוסטרובסקי נמצא איתנו בזום.

מיכל וונש: רואים אותו?

מיכל וונש: שלום, ארסן.

מיכל וונש: )

ארסן אוסטרובסקי: באנגלית בסדר, כן?

מיכל וונש: כן, כן.

מיכל וונש: מה שתחליט.

ארסן אוסטרובסקי: (נושא דברים באנגלית ולהלן התרגום הסימולטני: תודה רבה.

ארסן אוסטרובסקי: תודה.

ארסן אוסטרובסקי: ראשית כול, מיכל, אני רוצה להודות ולהוקיר על המאמצים והזמן הרב שאת משקיעה באופן אישי בעודך הופכת לקול מוביל במאבק באנטישמיות, במיוחד בהבאת לדין וחשבון של חברות של מדיה חברתית.

ארסן אוסטרובסקי: וכמובן שאנחנו ראינו את הדוח הזה.

ארסן אוסטרובסקי: הוא מאוד מפורט, אולי המפורט ביותר בסוגיה הזאת עד היום.

ארסן אוסטרובסקי: היה לי נאום מוכן, אבל פחות או יותר זרקתי אותו דרך החלון.

ארסן אוסטרובסקי: אני רוצה לראות אם אני יכול להפנות את שאלותיי לנציג של טוויטר, רונן קסטלו.

ארסן אוסטרובסקי: שמעתי את הערותייך, את המחויבות שלך למדיניות למניעת שיח שנאה, הסתה ודה-הומניזציה.

ארסן אוסטרובסקי: סליחה, אבל המעשים מדברים הרבה יותר מאשר המילים.

ארסן אוסטרובסקי: והמילים שלך זולות כאן.

ארסן אוסטרובסקי: אני מצטער, אבל זו עובדה.

ארסן אוסטרובסקי: זה היה בקושי לפני שישה חודשים.

ארסן אוסטרובסקי: לפני שישה חודשים נפגשנו ממש בוועדה הזו וממש בנושא הזה.

ארסן אוסטרובסקי: ואני שאלתי את הקולגה שלך אז: כיצד טוויטר לא נותנת לנשיא טראמפ לדבר, אבל משאירה את הקריאות הממשיות לרצח העם נגד ישראל של המנהיג האירני, אייתולה חמינאי, באוויר?

ארסן אוסטרובסקי: תגובתה אז, ואני מצטט, הייתה שהערותיו, ציוציו נופלים במסגרת ההנחיות של טוויטר, מכיוון שהן היו, ואני מצטט: מדיניות חוץ - - - ולכן הערות מקובלות בעניינים פוליטיים של היום.

ארסן אוסטרובסקי: יום למוחרת, בניו יורק פוסט – אני לא בטוח שאתם יכולים לראות את זה – היה את העמוד הראשון הזה, שקורא לטוויטר: Hypotwits.

ארסן אוסטרובסקי: שישה חודשים מאוחר יותר, אני שואל אותך: מה השתנה?

ארסן אוסטרובסקי: אני יכול להגיד לכם מה השתנה.

ארסן אוסטרובסקי: אתם אסרתם לחלוטין על הנשיא טראמפ להשתמש בטוויטר בגלל מעשיו שהובילו למרידה בקפיטול, אבל השארתם את אייתולה חמינאי באוויר, השארתם את הציוצים שלו עדיין באוויר.

ארסן אוסטרובסקי: ואתם אמרתם שזה לטובת הציבור.

ארסן אוסטרובסקי: אז, הרשה לי לשאול אותך ביושר, בבקשה: האם הקריאה לרצח עם נגד מדינת ישראל היא לטובת הציבור?

ארסן אוסטרובסקי: )

מיכל וונש: (נושאת דברים באנגלית ולהלן תרגומם: תודה, ארסן.

מיכל וונש: אולי נאפשר לרונן להגיב כי אתה פנית אליו ישירות.

מיכל וונש: ) רונן מטוויטר, אם אפשר להעלות אותו.

מיכל וונש: (אני התייחסתי בדיוק לזה, כמובן בנוגע ליישום הקונסיסטנטי של מדיניות.

מיכל וונש: ואכן נאמר לנו שיש תהליך.

מיכל וונש: אז זו שאלה ישירה, רונן, אם אתה רוצה להגיב.

רונן קסטלו: (נושא דברים באנגלית ולהלן התרגום הסימולטני: תודה.

רונן קסטלו: אני חושב ששוב אנחנו יכולים לראות במשך כמה חודשים האחרונים ההתפתחויות לימדו אותנו שאף מנהיג עולמי לא חסין בפני המדיניות שלנו, ואנחנו אכן מיישמים את המדיניות שלנו כשאנחנו מרגשים שיש שם הפרות של המדיניות שלנו.

רונן קסטלו: ושוב זה מבוסס על מה שאנחנו דיברנו עליו לפני זה לגבי העדכון בדצמבר של המדיניות שלנו וגם בינואר.

רונן קסטלו: ושוב בינואר אנחנו גם למעשה התחלנו לעבוד על מניעת פעילות שנאה מתואמת.

רונן קסטלו: ושוב גם ביחס למה שקשור לבחירות והערות שונות אודות הליך האזרחים ואותם סעיפים – היו עבירות על הסעיף של ההגינות החברתית שלנו.

רונן קסטלו: ושוב המדיניות הזאת מפותחת באופן מתמיד.

רונן קסטלו: אנחנו מיישמים את זה גם על מנהיגי העולם ולכולם.

רונן קסטלו: אין אף אחד שהוא חסין בפני היישום הזה.

רונן קסטלו: ושוב אני לא יודע לאן מעשי האכיפה ייקחו אותנו בעתיד, אבל שוב זה על סמך פיתוח המדיניות ויישום.

רונן קסטלו: יכול להיות שאנחנו נעשה את זה גם באופן רטרוספקטיבי, בדיעבד.

רונן קסטלו: אבל שוב זה למעשה מה שרציתי להגיד.

רונן קסטלו: וכמובן אף מנהיג עולמי לא חסין בפני היישום שלנו.

רונן קסטלו: )

מיכל וונש: תודה.

ארסן אוסטרובסקי: מיכל.

מיכל וונש: (נושאת דברים באנגלית ולהלן תרגומם: תסלח לנו, ארסן.

מיכל וונש: אני מצטערת.

מיכל וונש: יש לנו עוד כמה דברים.

מיכל וונש: אבל תסלח לנו.

מיכל וונש: אם אתה יכול, בבקשה, להתייחס, כי אני יודעת שאתה מייצג את טוויטר.

מיכל וונש: אבל התשובה הזו לא משביעת רצון כיהודייה שקוראים להשמיד אותי, לא משנה איפה אני יושבת בעולם למעשה, אם אני במדינת ישראל או בכל מקום אחר.

מיכל וונש: זו לא באמת תגובה לשאלתו של ארסן בנוגע, אתה יודע, לעובדה שהיא איכשהו חומקת דרך הסדקים.

מיכל וונש: ארסן, אם אתה רוצה רק סיכום של דקה, כי אולי קטעתי אותך.

מיכל וונש: )

ארסן אוסטרובסקי: (נושא דברים באנגלית ולהלן התרגום: שנייה אחת.

ארסן אוסטרובסקי: )

רונן קסטלו: (נושא דברים באנגלית ולהלן התרגום הסימולטני: אם יורשה לי להוסיף, אני שוב אומר שהמסמך ששלחו לי, כמובן, אני רואה את זה כמאמץ בין-משרדי, כתוצאה ממה ששמעתם מכל פלטפורמות ומארגונים לא ממשלתיים במפגשים האחרונים שהיו לנו.

רונן קסטלו: המתווה הזה הוא למעשה תוצאה מצטברת של אותם דיונים.

רונן קסטלו: אנחנו באמת מקווים כשאנחנו נמשיך גם במדינות האחרות ובאזורים אחרים שהמסמכים האלה מהווים בסיס לשיתוף פעולה עתידי שלנו ביחד, בין אם זה ליישם שיתוף פעולה פורמלי עם ממשלות או לא פורמלי עם ארגונים חברתיים ועמותות שונות.

רונן קסטלו: אנחנו בהחלט התחלנו לעבוד על העלאת המודעות וגם תיוג בדומה לפייסבוק.

רונן קסטלו: למעשה אנחנו גם בחנו והצענו קודים חדשים של התנהגות בכמה מהאזורים.

רונן קסטלו: ואנחנו מרגישים שחקיקה ישירה למעשה תהיה תוצאה של אותו שינוי מדיניות.

רונן קסטלו: ואני בהחלט יכול לומר לכם שהמסמך הזה יועבר לכל אותם הצוותים שעובדים על המדיניות ועל ניטור, ובהחלט יעריכו ויבדקו כיצד הם יגיבו למסמכים הקודמים.

רונן קסטלו: ואנחנו דיברנו על ההגדרה של IHRA, למשל, ונפגשתי על זה בקיץ שעבר.

רונן קסטלו: זה חלק מההתחשבות שלנו באותם הסיכונים כשעוברים מאון-ליין לאוף-ליין ואנחנו בעצם חייבים פנויים לשותפים ולהישאר כמובן, כמו שג'ק העיר בהערה שלו, להיות נגישים לביקורת.

רונן קסטלו: )

מיכל וונש: (נושאת דברים באנגלית ולהלן תרגומם: תודה, רונן.

מיכל וונש: ואני חושבת שזה גם חלק, אתה יודע, מלקיחת האחריות על הכוח עצום שאתם מחזיקים ואחריותיות העצומה שצריכה לבוא עם זה.

מיכל וונש: אני חושבת שאני אשאיר את זה שם, מכיוון שההצעה הממשלתית הזו או ההצעה הבין-משרדית הזו היא רק ההתחלה של המחויבות המתמשכת של ישראל לעקוב אחר זה ולהמשיך לעבוד ביחד.

מיכל וונש: וכמובן, הכנסת גם תקבל עדכונים מהמשרדים השונים שעובדים ביחד.

מיכל וונש: ואני בטוחה שאנחנו גם נמשיך עם הממשלות האחרות ברחבי העולם, כפי שכבר דיברנו על זה כמה פעמים שמדובר באתגר גלובלי שלא רק נוגע לאזרחי ישראל או רק ליהודים או, אתם יודעים, לחשיבות של המאבק באנטישמיות, אלא למאבק בכל דיסאינפורמציה הזאת.

מיכל וונש: אז אני חושבת שנשאיר את זה כך ונאפשר לכם להביא את הדוח לכל מי שדיברתם איתו ולקבוצות השונות.

מיכל וונש: אני בטוחה שתמשיכו להיות מעורבים עם המשרדים השונים שיעקבו אחר זה.

מיכל וונש: יש לנו כאן את יוסף חדאד, רק לטובת הזמן.

מיכל וונש: אני מתנצלת בפני כל אלה שלא ידברו.

מיכל וונש: יוסף חדאד הוא תוספת חשובה מהשטח, שמשתף פעולה ושהוא חלק משיח מאוד חשוב שקורה בין החברה האזרחית למשרדים.

מיכל וונש: והדוח שקיבלנו הוא כמובן תוצאה של זה.

מיכל וונש: ) יוסף, בבקשה.

יוסף חדאד: שומעים אותי?

מיכל וונש: כן.

מיכל וונש: שומעים אותך, יוסף.

יוסף חדאד: (נושא דברים באנגלית ולהלן תרגומם: קודם כול, אני רוצה לדבר באנגלית ולאחר מכן אדבר לעברית, כי אני רוצה לפנות לרונן על מה שקרה עם חמינאי, ומדברים על מה הייתה תגובתו.

יוסף חדאד: אני לא יודע אם רונן יודע ערבית, ואני לא יודע עם רונן יודע מה קורה עם טוויטר ועם מדיות חברתיות אחרות בערבית.

יוסף חדאד: כי כשעלי חמינאי מצייץ משהו על הכחשת השואה ומסית נגד היהודים בגלל שהם יהודים, הוא למעשה מתניע משהו, במיוחד בתוך העולם הערבי.

יוסף חדאד: ההסתה שמתרחשת בעולם הערבי היא מטורפת.

יוסף חדאד: אז תפסיקו לנסות למצוא תירוץ ותחסמו אותו אחת ולתמיד.

יוסף חדאד: זה מה שאנחנו צריכים וזו הדרישה שלנו.

יוסף חדאד: זו אפילו לא בקשה, מכיוון שזו הסתה.

יוסף חדאד: ואם יורשה לי גם לומר, רונן, אני לא יהודי.

יוסף חדאד: אני ערבי.

יוסף חדאד: ואני אומר את זה כערבי.

יוסף חדאד: אז בבקשה, הצעד הבא, אחרי הדיון הזה, צריך להיות ללכת ולחסום את עלי חמינאי להסית נגד אנשים תמימים רק בגלל שהם יהודים.

יוסף חדאד: נקודה.

יוסף חדאד: זה משהו שהייתי חייב לומר.

יוסף חדאד: לא התכוונתי לומר זאת.

יוסף חדאד: )

מיכאל ביטון: (נושא דברים באנגלית ולהלן תרגומם: מר חדאד, מר חדאד, אני מצדיע לך.

מיכאל ביטון: אני מצדיע לך.)

יוסף חדאד: לגבי הנושא שחשוב לי לדבר עליו.

יוסף חדאד: סליחה שאני כרגע משנה ועובר לשפה העברית.

יוסף חדאד: חשוב לי לדבר ספציפית על הנושא, על הדוח הזה, על ההמלצות שיש בדוח הזה, במיוחד בכל מה שאנחנו מדברים, על libeling, כי זה גם משהו חשוב.

יוסף חדאד: כי אם כבר מכחישים שואה, אם כבר מדברים על דברים לא נכונים ומעוותים את המציאות ומעוותים את מה שקורה, אז לפחות צריך להפוך את זה למשהו חינוכי.

יוסף חדאד: ידעו טוב מאוד בכל הרשתות החברתיות ואפילו בתקשורת לבוא ולהגיד: הינה, יש פה משהו, misinformation אינפורמציה לא נכונה, אז בואו נשים libel על זה ובואו נלמד ונחנך על זה.

יוסף חדאד: ולכן מבחינתי, כשאנחנו באים ורוצים ללמד על משהו, בטח ובטח בכל מה שקשור – אגב, לא רק לשואה, כן?

יוסף חדאד: כי אנחנו מדברים על יותר מזה.

יוסף חדאד: אנחנו מדברים גם על שנאה באופן כללי ועל שקרים ועל פייק ניוז.

יוסף חדאד: ולכן חשוב לבוא ולטעון שאחת ההמלצות העיקריות היא ה- libelingשל אותם ציוצים או פוסטים שקריים ולא נכונים.

יוסף חדאד: ואני קורא מפה לכולם לאמץ את ההגדרה הזו.

יוסף חדאד: ודבר האחרון, זה חשוב לי כערבי ישראלי שבאמת חשוב לו כל העניין הזה של החיים המשותפים, חשוב שבאמת, כמו שאמרת, כבוד היושבת-ראש, אנחנו מדברים על להיות בשטח.

יוסף חדאד: אני רואה את השטח.

יוסף חדאד: אני חווה את השטח.

יוסף חדאד: כשאנחנו באים ואני שומע את האנשים איך הם מדברים, כשאנחנו נאבקים בגזענות, אנחנו כעמותה ערבית-ישראלית, כשאנחנו נאבקים באנטישמיות, זה הופך גם אנשים אחרים, שהייתה להם איזושהי דעה גזענית כלפי אוכלוסייה כזו או אחרת, להגיד: רגע, טעינו.

יוסף חדאד: בעצם מה שאני שרוצה להגיד הוא שזה גם עוזר לחיינו המשותפים.

יוסף חדאד: להיאבק באנטישמיות זה להיאבק גם בגזענות.

יוסף חדאד: ככה משנים דברים.

יוסף חדאד: ככה גם מחנכים, רבותיי.

יוסף חדאד: אז להפסיק עם התירוצים.

יוסף חדאד: להתחיל לעשות עובדות, להתחיל לעשות בשטח.

יוסף חדאד: זה מה שאני דורש מכל חברי הפאנל הזה שנמצאים כאן גם מאתרים, גם מכל המשרדים הממשלתיים.

יוסף חדאד: בבקשה, תנו לנו גם את הכלים לבצע את הדברים האלו.

יוסף חדאד: ומעל לכול, בואו ביחד, ביד אחת, נגרום לדברים האלו לקרות, בטח ובטח לצפות את זה מכל הרשתות החברתיות.

יוסף חדאד: תודה רבה.

מיכל וונש: תודה רבה, יוסף.

מיכל וונש: אני מתנצלת בפני שאר האקטיביסטים השותפים, החשובים שנמצאים איתנו.

מיכל וונש: אנחנו פשוט חייבים לסיים את הדיון ולצאת מהחדר הזה, ואני רוצה לאפשר למי מהמנכ"לים שרוצים להגיב – להגיב פה.

מיכל וונש: אנחנו נמשיך את השיח הזה.

מיכל וונש: אנחנו נמשיך את הדיון.

מיכל וונש: רציתי לאפשר לשי.

שי הר-צבי: דביר ידבר.

מיכל וונש: דביר, אוקיי.

מיכל וונש: לפי הסבב שאתם רוצים.

מיכל וונש: דביר כהנא, בבקשה.

מיכל וונש: ואני חושבת שחשוב מאוד שתתייחסו גם לפעילים שנמצאים פה ולהמשיך העבודה שאיתם ולמה ששמענו עכשיו מיוסף.

דביר כהנא: שלום לכולם.

דביר כהנא: אני אתייחס בקצרה.

דביר כהנא: אז באמת כל החברות אומרות שהן לוקחות את הנושא ברצינות רבה.

דביר כהנא: וזה באמת מכובד ויפה.

דביר כהנא: כולן גם מצהירות על תהליך ועל התקדמות ועל העשייה בתחום.

דביר כהנא: אבל, כפי שכבר אמרו חברים פה פניי, זה לא מספיק.

דביר כהנא: באמת כדי להגיע לאיזון של הרשת, שהיא המרחב הציבורי העולמי של כולנו, אנחנו צריכים לייצר שותפויות רבות ולתרגם את הדוח הזה לעשייה, לתרגם אותו לעשייה משמעותית.

דביר כהנא: ואיך עושים את זה?

דביר כהנא: בונים קואליציות, קואליציות של אנשי אור.

דביר כהנא: ואנשי האור האלו נמצאים באמת, קודם כול, בתוך הממשלה.

דביר כהנא: אני חושב שאנשי המשרד לעניינים האסטרטגיים, הקולגות העיקריים שלנו, ואנשי משרד החוץ שרתומים לחלוטין לשותפות מלאה ולמימוש החזון הזה, אנשי משרד המשפטים ועוד קולגות רבים ביחד איתנו, עם משרד התפוצות.

דביר כהנא: הקואליציה הממשלתית הזו היא בסיס חזק, איתן ומשמעותי.

דביר כהנא: צריך לבסס את הקואליציות האלה כמובן של בני אור עם ממשלות רבות בעולם.

דביר כהנא: צריך להמשיך ולקיים שיח משמעותי עם כלל השותפים העיקריים, עם הרבה מאוד NGOs, עם ארגונים יהודיים מכל העולם, עם ארגונים רבים שאינם יהודיים בכל אתר ואתר.

דביר כהנא: וביחד אנחנו צריכים לפעמים גם לחוקק.

דביר כהנא: אנחנו צריכים לאתגר.

דביר כהנא: אנחנו צריכים ביחד להתאגד כדי לקיים שיח אבל גם לדרוש דרישות ברורות וחדות בשיח המשותף הזה עם הרשתות החברתיות.

דביר כהנא: ואני מקווה שמהבסיס הזה של הדוח אנחנו נגיע לעשייה משמעותית ולתוצאות, שהמציאות תיראה אחרת בתוך זמן קצר.

דביר כהנא: תודה רבה.

מיכל וונש: תודה רבה.

מיכל וונש: מנכ"ל המשרד לעניינים האסטרטגיים, בבקשה.

שי הר-צבי: צוהריים טובים, חברת הכנסת מיכל קוטלר-וונש.

שי הר-צבי: ראשית, רציתי להביע ההערה רבה מאוד לוועדה.

שי הר-צבי: זה מספר חודשים שהוועדה מובילה את הנושא המאוד מורכב הזה, המאוד חשוב הזה, ומצאה את העת הנוכחית, שהיא מאוד מורכבת, עדיין את הזמן לקיים.

שי הר-צבי: רציתי גם להודות באופן אישי לשלומית שהצליחה בזמן אפס לכנס את הוועדה ולהרים פורום מאוד מאוד מכובד ומאוד מאוד חשוב.

שי הר-צבי: קונקרטית, אני חושב שהשנה האחרונה הייתה שנה מאוד קשה בהקשרים האלו.

שי הר-צבי: אני חושב שחלה עלייה משמעותית מאוד בשיח השנאה ברשתות החברתיות.

שי הר-צבי: הקורונה בעצם, והמעבר של אנשים בעצם, שאנחנו כבר בשיא ומשתמשים הרבה יותר ברשתות החברתיות ובאינטרנט, גרמה למעבר של שיח השנאה מהרחוב לרשתות החברתיות.

שי הר-צבי: אנחנו מדברים פה בנגיף, בעצם באיזושהי מחלה, שם היא מחלה.

שי הר-צבי: אז אם לא נטפל בה, ואם יורשה לי לעשות השאלה כמובן מהקורונה, היום היא מחלה ומחר היא תהיה מגפה שתהיה הרבה יותר קשה, וכולנו נשלם מחירים הרבה הרבה יותר קשים כדי למגר אותה.

שי הר-צבי: ולכן אנחנו כממשלה, בסופו של דבר, בשיתוף פעולה מלא של שלושת המשרדים אנחנו, התפוצות ומשרד החוץ מובילים ומתכוונים להוביל ביחד את המערכה הזאת.

שי הר-צבי: כל אחד מביא לשולחן יתרון יחסי אחר.

שי הר-צבי: אנחנו הולכים לקדם את זה.

שי הר-צבי: אני משוכנע שאנחנו נצליח לרתום את החברות.

שי הר-צבי: כבר התחלנו איתן בחודשים האחרונים בשיח.

שי הר-צבי: אבל עדיין יש הרבה עבודה לעשות.

שי הר-צבי: לא סתם אנחנו מדברים על איזשהו משלוש של מדיניות אכיפה ושקיפות.

שי הר-צבי: יכולה להיות לך את המדיניות הכי טובה בעולם, אבל אם אתה לא תאכוף אותה, אז מה עשינו?

שי הר-צבי: והצלעות האחרות במשולש.

שי הר-צבי: ולכן אנחנו צריכים ביחד לראות איך אנחנו מוציאים את הדרך הנכונה שתוביל, בסופו של דבר, למיגור התופעה לא מחר, לא מוחרתיים, אלא להתחיל בה מהיום.

שי הר-צבי: וכבר עלו כל מיני דברים, כל מיני תהיות מצד החברים המשתתפים, הקולגות שלנו בארגוני החברה האזרחית, מצידך, למה הדברים לא נעשים.

שי הר-צבי: והדברים צריכים להתחיל להיעשות עכשיו, כי מחר המחיר שכולנו נשלם, גם אנחנו כיהודים וכמדינת ישראל, גם החברות עצמן, יהיה הרבה הרבה יותר גבוה.

שי הר-צבי: ולכן העבודה צריכה להתחיל מהיום.

מיכל וונש: בהחלט.

שי הר-צבי: תודה רבה.

מיכל וונש: אני הייתי אומרת שהיא הייתה צריכה להתחיל מאתמול.

מיכל וונש: אבל אתה צודק, שי, בהחלט.

מיכל וונש: תודה רבה.

מיכל וונש: ובאמת שיתוף הפעולה הבין-משרדי הזה ובעצם המחויבות להמשיך לשתף פעולה ושיהיה איזשהו משהו שמאגד ביניכם כצוות בין-משרדי שמשיך ללוות את הנושא – אני מקווה שגם אולי יהיה איזשהו גוף על שכן יאפשר להוביל איכשהו את המחויבות למאבק באנטישמיות ולזיכרון השואה, כפי שיש במדינות רבות אחרות.

מיכל וונש: יש תפקיד כזה.

מיכל וונש: תפקיד של שגריר בארצות הברית, בקנדה, באיחוד האירופי.

מיכל וונש: אני חושבת שזה משהו שממשלת ישראל צריכה לשקול גם, להצטרף למדינות העולם שמצאו לנכון למנות גורם שמרכז את הנושא הזה, מכיוון שהוא חשוב כל כך ומאיים כל כך וצריך את הרצף הזה של המשך הדיון.

מיכל וונש: נמצא רק אחרון חביב, עדיאל כהן, בשם ארגוני החברה האזרחית – ואז אנחנו נפנה לשר ביטון ונסכם – למילים האחרונות, כי אנחנו חייבים לסיים.

מיכל וונש: אז עדיאל, אני מבקשת בממש בשתי דקות מה שעוד לא נאמר, אם תוכל, בבקשה.

מיכל וונש: תודה.

עדיאל כהן: תודה רבה, גברתי היושבת-ראש.

עדיאל כהן: תודה רבה גם למשרד לנושאים האסטרטגיים שהזמין אותי לדבר פה.

עדיאל כהן: בשנה האחרונה נהייתי פעיל בטיקטוק.

עדיאל כהן: הגעתי לטיקטוק לגמרי בטעות ופשוט נחרדתי לראות את כמות האנטישמיות ואנטי ציונות שקיימת שם.

עדיאל כהן: וזה מגיע מכל מקום.

עדיאל כהן: זה מגיע מהימין הקיצוני.

עדיאל כהן: זה מגיע מהשמאל הקיצוני, מפעילים פרו-פלסטיניים, מקהילת השחורים העבריים בארצות הברית, אפילו מיהודים אנטי ציונים בעצמם שפשוט שמשתמשים בפלטפורמה הזאת כדי להפיץ שקרים ושנאה נגד עם של עצמם, אם זה סרטונים של סתם, למשל, שלשום עלה סרטון של יהודים היום, רואים את החרדים רוקדים, והיהודים פעם, ואז פשוט רואים משרפות, והכול עם מוזיקה מצחיקה כאילו זה איזה מין בדיחה.

עדיאל כהן: ובעצם אנחנו מנסים להילחם בזה עד כמה שאנחנו יכולים, החבר'ה היהודים בטיקטוק, שאנחנו כבר ממש קהילה.

עדיאל כהן: ולא תמיד אנחנו מצליחים.

עדיאל כהן: לפעמים טיקטוק גם באה נגדנו, אם זה שחוסמים לנו את המשתמשים שלנו ומשאירים משתמשים של תכנים ממש ניאו-נאציים בקטע מאוד מאוד לא ברור.

עדיאל כהן: והכול במין מסווה כזה של פרוגרסיביות ופוליטיקלי קורקט.

עדיאל כהן: יש הרבה שימוש במילות מפתח כמו אפרטהייד, white colonizer, לא משנה כמה אני אסביר לעולם שסבא וסבתא שלי עלו מתימן ולא משנה כמה אני אסביר לעולם ששישה מיליון יהודים נרצחו באירופה, כי הם היו יהודים, עדיין אנחנו ה-white colonizers שבעצם באנו וכבשנו אדמה שהיא לא שלנו.

עדיאל כהן: ובעצם אני כבר בן 23.

עדיאל כהן: אני לא מתרגש מכל התגובות האלה.

עדיאל כהן: אבל יש המון חבר'ה צעירים בטיקטוק, אפילו בגילי בר מצווה, חבר'ה יהודים מכל העולם, שמקבלים הודעות נאצה, תגובות פשוט נוראיות.

עדיאל כהן: ואנחנו צריכים באמת לעשות כל מה שאנחנו יכולים כדי לעזור להם, לתת גב אחד לשני בעצם, לתת את אחד לשני את החוסן הזה.

מיכל וונש: תודה עדיאל, אני קוטעת אותך.

מיכל וונש: אני מתנצלת.

מיכל וונש: אני קוטעת אותך.

מיכל וונש: אתה אומר דברים כל כך חשובים.

עדיאל כהן: דבר אחרון.

עדיאל כהן: משפט ממש אחרון.

מיכל וונש: כן.

מיכל וונש: בטח.

עדיאל כהן: ובאמת המשרד לנושאים האסטרטגיים יצא עכשיו עם יוזמה נפלאה שנקראת Digitalk.

עדיאל כהן: זה בעצם מאגד, אנחנו מאגדים ככה את יוצרי התוכן הפרו-ישראלים שמפיצים את האור, שמפיצים את האמת ונותנים את הגב ואת התמיכה לקהילה היהודית בטיקטוק.

עדיאל כהן: זהו.

עדיאל כהן: אז תודה רבה.

מיכל וונש: תודה רבה רבה.

מיכל וונש: אני מתנצלת שאני קוטעת אותך ואני גם מתנצלת בפני אחרים שנמצאים איתנו ולא הספיקו לדבר היום.

מיכל וונש: אני יודעת שאתם בסופו של דבר נמצאים באמת בחזית, במאבק הזה.

מיכל וונש: השיתוף שלכם, שיתוף הפעולה שלכם ואפשור שהמשרדים גם עובדם עליו – טוב שהוספת גם את זה – לאפשר לכם לשתף פעולה ולתת לכם את מקסימום הכלים.

מיכל וונש: אני מוותרת על הסיכום שלי, מכיוון שהטרף בינתיים ג'ואל שנמצא בארצות הברית, רק כדי לעשות זום אאוט לטובת מנכ"לי המשרדים והשר שנמצא פה, כדי לשמוע את החשיבות של הזום אאוט שיש, להבין שהנושא הזה וכמובן גם הרשתות, הפלטפורמות הדיגיטליות והנציגים שנמצאים פה.

מיכל וונש: (נושאת דברים באנגלית ולהלן תרגומם: אני רק עוברת לאנגלית לשנייה אחת.

מיכל וונש: אני ממשיכה לומר שאנטישמיות היא רק דוגמה צפויה.

מיכל וונש: ג'ואל כאן איתנו, והייתי רוצה שהוא יגע בנושא בהצגה של שתיים-שלוש דקות.

מיכל וונש: חשוב מאוד להבין שזה למעשה אחריות המשותפת שלנו להתייחס לאתגר של דיסאינפורמציה שבו אנטישמיות היא רק דוגמה צפויה אחת.

מיכל וונש: ועל המשרדים שלנו והשרים שלנו להיות מודעים שזה אתגר גלובלי.

מיכל וונש: וכפי שאמתי – ואתה לא היית כאן כשאמרתי את זה – ג'ואל הוא למעשה יועץ לכוח המשימה הבין-פרלמטרי הבין-לאומי שבו נציגים מפרלמנטים מכל העולם, מקנדה, מארצות הברית, מבריטניה, מאוסטרליה.

מיכל וונש: ואני חושבת שחשוב מאוד שנטפל בזה ביחד עם הפלטפורמות שמכירות שיש בעיה גלובלית, וכמובן שכל אחד נוקט בחקיקה ובמטרות חקיקתיות שאנחנו צריכים לטפל במדינותינו.

מיכל וונש: אז, ג'ואל, אם תוכל רק לתת לנו הצגה של שתיים-שלוש דקות על כך.

מיכל וונש: ואז נסכם.

מיכל וונש: )

ג'ואל פינקלשטיין: (נושא דברים באנגלית ולהלן התרגום הסימולטני: תודה רבה, מיכל.

ג'ואל פינקלשטיין: שוב, אני מאוד שמח שמצאתם זמן לתת לי לדבר איתכם.

ג'ואל פינקלשטיין: אני מנהל של מכון מחקר, ואנחנו למעשה התחלנו את המחקר הכי גדול שקשור לתוכן במדיה החברתית.

ג'ואל פינקלשטיין: ועודנו משתמשים בלמידת מכונה, אנחנו הסתכלנו על מאות אלפים של תגובות ברשתות ואנחנו מדברים על ניסיון להבין את האנטישמיות ואת ההבדל בין העולם האמיתי ורשתות חברתיות.

ג'ואל פינקלשטיין: ומה שאנחנו מצאנו הוא למעשה ההבדלים בין הפלטפורמות בעולם האמיתי והעולם הווירטואלי.

ג'ואל פינקלשטיין: ואני רוצה להראות לכם כיצד זה מתפשט וכיצד אנחנו צריכים להגדיר את האנטישמיות לא רק כבעיה של היהודים, אלא באופן מאוד מהותי כמעין מדד של מצב הדמוקרטיה העצמה.

ג'ואל פינקלשטיין: כשאנחנו מסתכלים על העלייה של מיליציות, כמו בוגאלו ומיליציות של קיצוניים שרוצחים אנשי משטרה ותוקפים את הדמוקרטיה, מתארגנים במדיה החברתית.

ג'ואל פינקלשטיין: הכלים שלנו אפשרו לנו להסתכל על מילות המפתח ולהבין מה קורה עם המיליציות האלה בזמן שהן נוצרות.

ג'ואל פינקלשטיין: אנחנו פיתחנו רשת שלמה שמראה שבוגאלו, למשל, מבקשת להשמיד את הנציגים של החוק, למשל, ועד טבלואידים שלוחמים נגד Antifa.

ג'ואל פינקלשטיין: ויש לנו פה מיליונים של הערות ותגובות.

ג'ואל פינקלשטיין: אנחנו הצלחנו להגדיר אידאולוגיות אנטישמיות למעשה כמדדים ראשוניים של הקמת קבוצות קיצוניות בנושאים אחרים.

ג'ואל פינקלשטיין: במדיה החברתית אנחנו רואים את זה גם בשמאל וגם בימין, הקבוצות האלה, למשל, Antifa, שמדברות על המהפכה.

ג'ואל פינקלשטיין: אנחנו מדברים על המאבק בכוחות המשטרה, למשל.

ג'ואל פינקלשטיין: מה משותף לקבוצות האלה, למשל, במדיה החברתית?

ג'ואל פינקלשטיין: הן קודם כול מפיצות את הרעיוניות שלהן בעודם משתמשות בשפה מקודדת ובאותם הדימויים המקודדים.

ג'ואל פינקלשטיין: המילים מאפשרות במרכז הפעולות המרכזי, שם יש לכם אלגורתמים שלמעשה מאפשרים להתייחס לתפיסה מאוד שבטית וזה למעשה צלחת פטרי לקונספירציות אנטישמיות במיוחד.

ג'ואל פינקלשטיין: ולאחר מכן זה מביא למתקפות אמיתיות בעולם וזה גורם בדרך כלל בעלייה במילים מקודדות ואימייג'ים מקודדים.

ג'ואל פינקלשטיין: וזה יכול להיות מקום בו ההאקרים - - - כמובן.

ג'ואל פינקלשטיין: וזה מה שהנתונים שלנו מראים, שהפצה של זה למעשה מגיעה מהרבה מאוד ווקטורים בו-זמנית ובכל אחד מהמקרים האלה.

ג'ואל פינקלשטיין: וזה כמובן הדיאלוג הציבורי שמאוד קשה לעקוב אחריו.

ג'ואל פינקלשטיין: וכל הצדדים מוכנים להתמודד עם זה ולנצל את זה לטובתם.

ג'ואל פינקלשטיין: אז שוב כשאנחנו פתרנו את הבעיה הזאת – קודם כול, אנחנו צריכים לעקוב אחר זה כמו אחר מחלה מבחינה המדעית והאובייקטיבית.

ג'ואל פינקלשטיין: כמו שאנחנו מנטרים וירוסים כמו קורונה, למשל, אנחנו צריכים לנטר את זה, ולא רק לצורך שלומם של היהודים, לצורך שלומה של הדמוקרטיה.

ג'ואל פינקלשטיין: המרכז להגנה נגד מידע כוזב יוכל לעבוד עם מחוקקים על מנת לייצר שקיפות של פלטפורמות.

ג'ואל פינקלשטיין: כאשר הממשלות יוכלו לנהל את הפלטפורמות בהקשרים שיאפשרו למעשה טסקטואליזציה של המגמות האלה בלי להפר את הפרטיות של בני אדם.

ג'ואל פינקלשטיין: כשמדינות מנסות לשלוט בפלטפורמות, זה ייצר בעיה.

ג'ואל פינקלשטיין: אז אתה הופך לרוסיה או לסין.

ג'ואל פינקלשטיין: ואז אתה הופך למקור של מידע כוזב.

ג'ואל פינקלשטיין: וכפי שאנחנו ראינו את זה בינואר, כשאנחנו לא מנהלים פלטפורמות בשום דרך, יש פלטפורמות אשר למעשה משגרות התקפות נגד הדמוקרטיה.

ג'ואל פינקלשטיין: אנחנו חייב לפתור את הבעיה הזאת.

ג'ואל פינקלשטיין: והדרך לעשות את זה היא במכונים בלתי תלויים וברשתות שיכולות לייצר שקיפות בנתונים להמון – בשיתוף פעולה בין מדיניות והפלטפורמות.

ג'ואל פינקלשטיין: )

מיכל וונש: (נושאת דברים באנגלית ולהלן תרגומם: תודה רבה, ג'ואל, ואני שמחה שהצלחת להצטרף אלינו.

מיכל וונש: אני חושבת שזו מעורבות ראשונית חשובה מאוד עם המשרדים.

מיכל וונש: אני חושבת שאנחנו נמשיך עם השרים הנכנסים של המשרדים השונים.

מיכל וונש: אבל אני חושבת שכל הממשלות, לא רק הממשלה שדיברתם איתה עד כה, אבל גם ממשלת ישראל תצטרך לטפל ולהתערב.

מיכל וונש: ונקטנו בצעדים הראשוניים בדוח הזה ובשיתוף הפעולה הבין-משרדי הזה.

מיכל וונש: אני מודה לך ששפכת אור על זה.

מיכל וונש: ואני אסירת תודה לכל אחד שהצטרף אלינו היום.

מיכל וונש: אני רק רוצה להודות באנגלית ואז בעברית לכל הנציגים של הפלטפורמות הדיגיטליות.

מיכל וונש: אני חושבת שאנחנו בזה ביחד.

מיכל וונש: הפלטפורמות הדיגיטליות, בהרבה מובנים, הן הרבה מזה.

מיכל וונש: זה קורה כמובן באון-ליין, באוף-ליין.

מיכל וונש: זה לא נשאר באון-ליין, כפי שג'ואל הראה לנו בקצרה מאוד.

מיכל וונש: והאחריות המשותפת שלנו והאחריותיות המשותפת שלנו כאזרחי העולם, בכל אחת מהמדינות שלנו, רק גדלו.

מיכל וונש: אני אסירת תודה מאוד.

מיכל וונש: ) ואני אומרת תודה לכל מי שנמצאים פה, לכל השותפים, הגורמים האזרחיים שנמצאים כשותפים ובעצם מסמנים את הדרך גם לכנסת ישראל, גם לממשלת ישראל, בעבודה הבין-משרדית שנעשתה עד כה.

מיכל וונש: השותפות שלכם חשובה מעבר למה שניתן לומר כאן היום בכל מיני דרכים.

מיכל וונש: ואנחנו מחויבים להמשיך ולעבוד יחד עם כל השותפים שלנו, עם נציגי הפלטפורמות הדיגיטליות, עם בעלי הפלטפורמות הדיגיטליות.

מיכל וונש: בעצם לא רק, כפי שנאמר פה כמה פעמים במאבק נגד האנטישמים, אלא במחויבות שלנו לחנך את דור העתיד לזהות את הדיסאינפורמציה שבעצם מסכנת את מדינות הדמוקרטיות בעולם כולו.

מיכל וונש: האנטישמיות היא דוגמה ומקרה בוחן חשוב מאוד, ולנו יש אחריות גדולה גם כלפי אזרחי מדינת ישראל, גם כלפי אחיותינו ואחינו בקהילות השונות בתפוצות.

מיכל וונש: ואני הייתי אומרת שיש לנו גם אחריות מאוד גדולה, כעם שעל ההיסטוריה שלו האמירה never again נאמרה, להסתכל על ההווה ועל העתיד כדי להבטיח את המימוש של ההבטחה הזאת, של המחויבות הזאת אל מול מציאות מאוד מאוד עגומה.

מיכל וונש: אז תודה רבה.

מיכל וונש: תודה רבה לוועדה, ליושב-ראש הוועדה שאפשר והוביל והביא אותנו בעצם לנקודה הזאת של הדוח הבין-משרדי.

מיכל וונש: תודה רבה למנהלת הוועדה שעבדה ללא לאות גם כדי לקיים את הדיון הזה, אבל הרבה מעבר לו כמובן, מאחורי הקלעים.

מיכל וונש: ותודה רבה לכל המשתתפים וכמובן לכל אנשי ונשות הוועדה באופן כללי.

מיכל וונש: זה כנראה הדיון האחרון של הוועדה הזאת.

מיכל וונש: הוועדה, בעיניי, החשובה ביותר שהשתתפתי בה בכנסת ישראל היוצאת.

מיכל וונש: תודה לכולם ויום טוב.